open-index/open-wikipedia-markdown huggingface dataset:
ଏନାଲାପ୍ରିଲ

{{Infobox drug
| Watchedfields = changed
| verifiedrevid = 458951007
| IUPAC_name = (2*S*)-1-[(2*S*)-2-{[(2*S*)-1-ethoxy-1-oxo-4-phenylbutan-2-yl]amino}propanoyl]pyrrolidine-2-carboxylic acid 
| image = Enalapril structure.svg
| width = 222
| image2 = Enalapril ball-and-stick model.png

| tradename = Vasotec, Renitec, Enacard, others
| Drugs.com = 
| MedlinePlus = a686022
| pregnancy_category = D ହୃଦ୍‌ପାତ ରୋଗରେ ଏହା ସାଧାରଣତଃ ଫୁରୋସେମାଇଡ ଭଳି ଡାଇୟୁରେଟକ (diuretic) ବା ମୂତ୍ରକାରକ ଔଷଧ ସାଥୀରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । ପାଟିରେ ଦିଆଯାଉଥିବା ଔଷଧର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୦୮ରୁ ୦.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ସୁଶିଳା ଚାନୁ

**Sushila Chanu Pukhrambamସୁଶିଳା ଚାନୁ ପୁଖରମବାରମ (ଜନ୍ମ ଫେବୃଆରୀ ୨୫, ୧୯୯୨ **) ଜଣେ ଭାରତର  ମହିଳା ହକି ଜାତୀୟ ଦଳ  ର ଖେଳାଳି ତଥା ଅଧିନାୟିକା। .

## ପ୍ରାରମ୍ଭିକ ଜୀବନୀ 
ପୁଖରମବାରମ ଗ୍ରାମର ଶ୍ୟାମସୁନ୍ଦର ଓ ଅଙ୍ଗବି ଲଟାଙ୍କ ଔରସରୁ ସୁଶିଳାଙ୍କ ଜନ୍ମ ୧୯୯୨ ମସିହା ଫେବୃଆରୀ ୨୫ ତାରିଖରେ ହେଇଥିଲା। ସେ ବର୍ତ୍ତମାନ ଭାରତୀୟ ମହିଳା ଜାତୀୟ ହକି ଦଳର ଅଧିନାୟିକା ରହିବା ସହ ଭାରତୀୟ ରେଳ ବିଭାଗର ମୁମ୍ବାଇ  ଷ୍ଟେସନଠାରେ ୨୦୧୦ ମସିହାରୁ ଟିକେଟ କଲେକ୍ଟର ଭାବରେ କାର୍ଯ୍ୟରତ । 

## ଖେଳ ଜୀବନ 
ସୁଶିଳା ଚାନୁ ୨୦୧୩ ମସିହାରେ ଭାରତୀୟ ମହିଳା ଜୁନିଅର ହକି ଦଳର ଅଧିନାୟିକା ଭାବରେ ଜର୍ମାନୀ ଠାରେ ହେଇଥିବା ଜୁନିଅର ମହିଳା ହକି ପ୍ରତିଯୋଗୀତାରେ ଭାରତକୁ ବ୍ରୋଞ୍ଜ ପଦକ ଜିତାଇ ଥିଲେ । ତାଙ୍କର ଆକ୍ରାମକ ହକି ଖେଳକୁ ବିଭିନ୍ନ ମହଲରେ ପ୍ରଶଂସା କରାଯାଇଥାଏ । ସେ ଅନେକ ପୁରସ୍କାର ମଧ୍ୟ ପାଇଛନ୍ତି । .

## ଆଧାର 
## ବାହାର ଲିଙ୍କ 
* Sushila Chanu  at Hockey India
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ସୁମନୀ ଝୋଡ଼ିଆ

**ସୁମନୀ ଝୋଡ଼ିଆ** ଜଣେ ଭାରତୀୟ ଆଦିବାସୀ ସମାଜସେବିକା । ସେ ଓଡ଼ିଶାର ରାୟଗଡ଼ା ଜିଲ୍ଲା ଅନ୍ତର୍ଗତ ଶିରିଗୁଡ଼ାରେ ଜନ୍ମିତ ଓ ସେଠାରେ ୧୯୯୧ରୁ ମଦ ବିରୋଧୀ ଅଭିଯାନ ଆରମ୍ଭ କରିବା ନିମନ୍ତେ ଜଣାଶୁଣା । ସେ ୧୯୯୦ ମସିହାରେ ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ଉପାଦେଷ୍ଟା ଭାବେ ନିଯୁକ୍ତ ହୋଇଥିଲେ । ମଦ ବିରୋଧରେ ଆନ୍ଦୋଳନ ପାଇଁ ସେ ପ୍ରଗତି ମହିଳା ମଣ୍ଡଳ ନାମକ ଏକ ସ୍ୱୟଂ ସହାୟିକା ଗୋଷ୍ଠୀ ସ୍ଥାପନା କରିଥିଲେ । ପରେ ଏହା ଓଡ଼ିଶାରେ ଆଦିବାସୀ ମହିଳାଙ୍କଦ୍ୱାରା ପରିଚାଳିତ ସ୍ୱୟଂ ସହାୟିକା ଗୋଷ୍ଠୀ ତିଆରି ଅଭିଯାନ ଆରମ୍ଭ କରିଥିଲା । ୨୦୦୩ ମସିହାରେ ଭାରତ ସରକାର ତାଙ୍କୁ ତାଙ୍କର ମଦ ବିରୋଧୀ ସମାଜସେବା ନିମନ୍ତେ ତାଙ୍କୁ "ସ୍ତ୍ରୀ ଶକ୍ତି ସମ୍ମାନ"ରେ ସମ୍ମାନୀତ କରିଥିଲେ । ସେ ପୁରସ୍କାର ଅର୍ଥକୁ ଆଦିବାସୀ ଝିଅମାନଙ୍କ ଉନ୍ନତି ନିମନ୍ତେ ଦାନକରିଦେଇଥିଲେ ।

## ଜୀବନୀ 
### ପ୍ରାରମ୍ଭିକ ଜୀବନ 
ସୁମନୀ ଝୋଡ଼ିଆ ଓଡ଼ିଶାର ରାୟଗଡ଼ା ଜିଲ୍ଲା ଅନ୍ତର୍ଗତ କାଶୀପୁର ନିକଟସ୍ଥ ଶିରିଗୁଡ଼ାଠାରେ ଜନ୍ମଗ୍ରହଣ କରିଥିଲେ ।

### ମଦ ବନ୍ଦ ଅଭିଯାନ
୧୯୯୧ ମସିହାରେ ବିଜୁ ପଟ୍ଟନାୟକ ରାୟଗଡ଼ା ଜିଲ୍ଳାର ସଦର ମହକୁମା ଗସ୍ତରେ ଆସିଥିବା ବେଳେ ସୁମନୀ ଝୋଡ଼ିଆ ମଦ ଲାଇସେନ୍ସ ଆବଣ୍ଟନ ବିରୋଧରେ ଅଭିଯୋଗ କରିଥିଲେ । ଏହା ପରେ ତାଙ୍କର ମଦ ବିରୋଧୀ ଅଭିଯାନ ଲୋକଲୋଚନକୁ ଆସିଥିଲା । ପରେ ପଟ୍ଟନାୟକ ଝୋଡ଼ିଆଙ୍କୁ ନିଜ ଉପଦେଷ୍ଟା ଭାବରେ ନିଯୁକ୍ତି କରିବା ସହିତ ତାଙ୍କୁ ପୁଲିସ କ୍ଷମତା ପ୍ରଦାନ କରିଥିଲେ । ପଟ୍ଟନାୟକ ସମସ୍ତ ଜିଲ୍ଳାପାଳ ଓ ପୁଲିସ ସବଇନସ୍ପେକ୍ଟରମାନଙ୍କୁ ଝୋଡ଼ିଆଙ୍କ କଥା ମାନିବାକୁ ନିର୍ଦ୍ଦେଶ ମଧ୍ୟ ଦେଇଥିଲେ । ତାହା ପରେ ଝୋଡ଼ିଆଙ୍କ ମଦ ବିରୋଧୀ ଆନ୍ଦୋଳନ ସରକାରୀ ସ୍ୱୀକୃତି ପାଇଥିଲା । ପ୍ରଥମେ ରାୟଗଡ଼ା ଜିଲ୍ଲା ଓ ପରେ ୮୦ ଦଶକର ଶେଷ ଭାଗ ବେଳକୁ ଅନ୍ୟ ଆଦିବାସୀ ଅଧ୍ୟୁଷିତ ଜିଲ୍ଲାଗୁଡ଼ିକରେ ଏହି ଅଭିଯାନ ବଳବତ୍ତର ହୋଇଥିଲା । ମହିଳା ଆନ୍ଦୋଳନକାରୀମାନେ ଠେଙ୍ଗାବାଡ଼ି ଧରି ଗାଆଁଗାଆଁ ବୁଲି ମଦ ଭାଟି ଭାଙ୍ଗିବା ଭଳି କାର୍ଯ୍ୟକ୍ରମରେ ଭାଗନେଇଥିଲେ ।

## ପୁରସ୍କାର 
୨୦୦୩ ମସିହାେର ସୁମନୀ ଝୋଡ଼ିଆଙ୍କୁ ତାଙ୍କ ମଦ ବିରୋଧୀ ଆନ୍ଦୋଳନ ପାଇଁ କେନ୍ଦ୍ର ସରକାରଙ୍କ ପକ୍ଷରୁ "ସ୍ତ୍ରୀ ଶକ୍ତି ସମ୍ମାନ" ପ୍ରଦାନ କରାଯାଇଛି । ଏହା ବ୍ୟତୀତ ସେ ବିଭିନ୍ନ ରାଜ୍ୟ ଓ ଜାତୀୟସ୍ତରୀୟ ସମ୍ମାନରେ ସମ୍ମାନୀତ ହୋଇଥିଲେ । ସେ ନିଜର ସମସ୍ତ ପୁରସ୍କାର ରାଶିକୁ ଆଦିବାସୀ ବାଳିକାମାନଙ୍କ କଲ୍ୟାଣ ନିମନ୍ତେ ବିନିଯୋଗ କରିଦେଇଛନ୍ତି । ସେ "ପ୍ରଗତି ମହିଳା ମଣ୍ଡଳ" ନାମକ  ସ୍ୱୟଂ ସହାୟିକା ଗୋଷ୍ଠୀ ଆରମ୍ଭ କରିଥିଲେ । ସମସ୍ତ ଆଦିବାସୀ ମହିଳାଙ୍କୁୁ ସ୍ୱାବଲମ୍ବୀ କରିବା ଏହି ସଂସ୍ଥାର ମୂଳ ଲକ୍ଷ୍ୟ ।

## ଆଧାର 
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଅନୁପା ବାର୍ଲା

**ଅନୁପା ବାର୍ଲା** , ଜଣେ ଭାରତୀୟ ମହିଳା ହକି ଖେଳାଳି । ତାଙ୍କର ଜନ୍ମ ଓଡ଼ିଶା ରାଜ୍ୟରେ ୬ , ମେ ୧୯୯୪ ମସିହାରେ ହେଇଥିଲା । ସେ ଓଡ଼ିଶା ରାଜ୍ୟ ଦଳ ସହ ଭାରତୀୟ ରେଳବାଇ ଓ ଭାରତର  ଜାତୀୟ ହକି ଦଳରେ ସେଣ୍ଟର ଫରୱାର୍ଡ଼ ଭାବରେ ଖେଳିଥାନ୍ତି ।ସେ ଭାରତ ପାଇଁ ୪୭ଟି ଆନ୍ତର୍ଜାତିକ ମେଚ ଖେଳି ୧୧ଟି ଗୋଲ ଦେଇଛନ୍ତି । 
## ଆଧାର 
ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଅଶ୍ୱିନୀ ଆକୁଞ୍ଜି

**ଅଶ୍ୱିନୀ ଚିଦାନନ୍ଦ ସେତ୍ତି ଆକୁଞ୍ଜି , **(ଜନ୍ମ ୭ ଅକ୍ଟୋବର ୧୯୮୭ ) ଜଣେ ଭାରତୀୟ ମହିଳା ଆଥଲେଟ । ସେ ୪୦୦ ମିଟର ଦୌଡ ରେଭାରତ ଓ ବିଦେଶରେ ଅନେକ ପ୍ରତିଯୋଗୀତାରେ ଭାଗ ନେଇ ପଦକ ପ୍ରାପ୍ତ ହେଇଛନ୍ତି । ତାଙ୍କର ଜନ୍ମ ଉଡୁପୀଠାରେ ହେଇଥିଲା । 

କ୍ରୀଡ଼ା ଅବଦାନ 
୨୦୧୦ ମସିହା କମନୱେଲ୍‌ଥ ଗେମରେ ସେ ୪୦୦ ମିଟର ଦୌଡରେ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । ୨୦୧୦ ମସିହାର ଏସୀୟ କ୍ରୀଡ଼ାରେ ମଧ୍ୟ ସେ ମନଜିତ କୌର , ମନଦୀପ  କୌର ଓ ସୈନି ଜୋସ ଙ୍କ ସହ ଦୌଡି ୪x୪୦୦ ମିଟର ରେଲେ ରେସରେ ସ୍ୱର୍ଣ୍ଣ ପଦକ ଜିତିଥିଲେ ।ଚୀନ ଦେଶରେ ଅନୁଷ୍ଠିତ ସେହି କ୍ରୀଡ଼ାରେ ସେ ବ୍ୟକ୍ତିଗତ ଭାବରେ ୪୦୦ ମିଟର ମହିଳା ହର୍ଦଳସ ବିଭାଗରେ ମଧ୍ୟ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ ।    

## ସଂକ୍ଷିପ୍ତ ଜୀବନୀ 
କର୍ଣାଟକ ରାଜ୍ୟର ଉଡୁପୀ ଜିଲ୍ଲାର ସିଦ୍ଦାପୁରା ଗ୍ରାମରେ ଅଶ୍ୱିନୀଙ୍କ ଜନ୍ମ ହେଇଥିଲା । ତାଙ୍କର ପିତା ଚିଦାନନ୍ଦ ସେତ୍ତି ଓ ମାଁ ଯଶୋଦା ସେତ୍ତି ଟୁଲୁ ଭାଷାର ପରିବାରରୁ ଆସିଥିଲେ । ତାଙ୍କ ପରିବାରରେ ଅନେକ ଆଥଲେଟ ରାଜ୍ୟ ଓ ଦେଶ ପାଇଁ ପ୍ରତିନିଧିତ୍ୱ କରିଆସିଛନ୍ତି । କୃଶକ ପରବାରର ଅଶ୍ୱନୀ ଏପରିକି  ତାଙ୍କ ବଡ଼ ଭାଇ ଓ ଭଉଣୀଙ୍କ ସହ ମିଶି ସେଠାରେ ୫ ଏକର ବିଶିଷ୍ଟ ଏକ ଆରେକା ବାଦାମର ଫାର୍ମ  କରିଛନ୍ତି । ପୂର୍ବରୁ ଭାରତୀୟ ରେଳ ବିଭାଗରେ କରମରତ ଥିବା ଅଶ୍ୱିନୀ ବର୍ତ୍ତମାନ ପଞ୍ଜାବ ରାଜ୍ୟର ପାଟିଆଲାଠାରେ କର୍ପୋରେସନ ବାଙ୍କରେ କାର୍ଯ୍ୟ ମଧ୍ୟ କରୁଛନ୍ତି । .

## ନିଶା ଦ୍ରବ୍ୟ  ସେବନ ପାଇଁ ନିଲମ୍ବନ 
ଜୁଲାଇ ୨୦୧୧ରେ ଜାପାନଠାରେ ହେବାକୁ ଥିବା ଏସିଯା ଆଥଲେଟିକ ଚମପିଅନଶିପର ଅବ୍ୟବହିତ ଅଉର୍ବାରୁ ତାଙ୍କ ରକ୍ତ ନମୁନାରେ ନିଷିଦ୍ଧ ଶକ୍ତିବର୍ଦ୍ଧକ ଔଷଧ ମିଳିଥିବାର ଜଣାପଡିୟହିଲା । ତେଣୁ ତାଙ୍କୁ ୧ ବର୍ଷ ପାଇଁ ବାସନ୍ଦ କରାଯାଇଥିଲା । ପରେ ଆନ୍ତର୍ଜାତିକ ଡୋପିଂ କର୍ତୁପକ୍ଷୀ ତାଙ୍କୁ ୫ ବର୍ଷ ପାଇଁ ବାସନ୍ଦ କରିଥିଲେ ଓ ତାହା ତାଙ୍କର କ୍ରୀଡ଼ା ଜୀବନରେ ଅକାଳ ଜବନିକା ପକାଇଥିଲା । .

## ପୁରସ୍କାର ଓ ସମ୍ମାନ 
କର୍ଣାଟକ ସରକାର ତାଙ୍କୁ ୧ ଲକ୍ଷ୍ ମୁଦ୍ରା ସହ ଏକ ସ୍ୱର୍ଣ୍ଣ ପଦକ ଓ ବାଙ୍ଗାଲୋରଠାରେ ଏକ ବାସ ଗୃହ ପ୍ରଦାନ କରିଥିଲେ । ଭାରତୀୟ ରେଳବାଇ ମଧ୍ୟ ତାଙ୍କୁ ସ୍ୱର୍ଣ୍ଣ ପଦକ ସହ ଅନେକ ଥର ପୁରସ୍କୃତ କରିଥିଲେ । ଏହା ବ୍ୟତୀତ ସେ ଅନେକ ପୁରସ୍କାର ବିଜୟିନୀ ହେଇଥିଲେ । .

## ଆଧାର 
## ବାହାର ଲିଙ୍କ 
* IAAF
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଭି.ସୁଜ୍ଞାନୀ କୁମାରୀ ଦେଓ

**ଭି.ସୁଜ୍ଞାନୀ କୁମାରୀ ଦେଓ** (୮ ଅଗଷ୍ଟ ୧୯୩୭ - ୦୯ ଫେବୃଆରୀ ୨୦୨୪) ଏକାଧାରେର ଜଣେ ରାଜନୈତିଜ୍ଞ, ସମାଜେସବୀ ଓ କୃଷିଜୀବି । ସେ ୧୯୩୭ ମସିହ। ଅଗଷ୍ଟ ୮ ତାରିଖରେ ଗଞ୍ଜାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରାଜା ଆର.ଭି.ଏମ କୁମାର ଦେଓ । ତାଙ୍କ ସ୍ୱାମୀଙ୍କ ନାମ ପୂର୍ଣ୍ଣଚନ୍ଦ୍ର ମର୍ଦରାଜ ଦେଓ ।
## ଶିକ୍ଷା 
ସେ ଆଶୁଲେଖନ,ହୋମିଓପାଥିରେ ଉପାଧିପତ୍ର ପାଇଥିଲେ ।
## ରୁଚି 
ଷ୍ଟାମ୍ପ ସଂଗ୍ରହ, କାର ଚାଳନା, ଇଣ୍ଟରିୟର ଡିଜାଇନରେ ବିଶେଷ ରୁଚି ରଖୁଥିଲେ । ଏହାସହ କାଲି ସମୟରେ ଆର୍ଟିକିଲ ଲେଖିବା ପାଇଁ ପସନ୍ଦ କରନ୍ତି । କେବଳ ଏତିକ ନୁହଁ ନିଷ୍ପିଡୀତ ମହିଳାଙ୍କ ଉନ୍ନତି ପାଇଁ ମଧ୍ୟ ସେ କାମ କରିଥିଲେ । 
## ରାଜନୀତି ଜୀବନ 
ଭି.ସୁଜ୍ଞାନୀ କୁମାର ଦେଓ ୧୯୬୧ ମସିହାରେ ତାଙ୍କର ରାଜନୀତି ଜୀବନ ଆରମ୍ଭ କରିଥିଲେ । ଭି.ସୁଜ୍ଞାନୀ କୁମାରୀ ଦେଓ ଲଗାତାର ଭାବେ ୧୯୭୪, ୧୯୭୭, ୧୯୮୫, ୧୯୯୦, ୧୦୯୫, ୨୦୦୦,୨୦୦୪,୨୦୦୯ ଓ ୨୦୧୪ରେ ବିଧାୟିକା ନିର୍ବାଚିତ ହୋଇଛନ୍ତି । ପ୍ରଥମ ଥର ପାଇଁ ସେ ୧୯୬୧-୬୭ ପର୍ଯ୍ୟନ୍ତ ଖଲ୍ଲିକେ।ଟ ନିର୍ବାଚନ ମଣ୍ଡଳୀରୁ କଂଗ୍ରେସ ତରଫରୁ ବିଧାୟିକା ନିର୍ବାଚିତ ହୋଇଥିଲେ ।  ଦ୍ୱିତୀୟ ଥର ପାଇଁ ପୁଣି ଥରେ ଉତ୍କଳ କଂଗ୍ରେସ ତରଫରୁ ୧୯୭୪-୧୦୭୭ ପର୍ଯ୍ୟନ୍ତ ବିଧାୟିକା ନିର୍ବାଚିତ ହୋଇଥିଲେ । ତୃତୀୟ ଥର ପାଇଁ  ଜନତାର ପ୍ରାର୍ଥୀ ରୂପେ୧୯୭୭-୧୯୮୦ ପର୍ଯ୍ୟନ୍ତ ସେ ଖଲ୍ଲିେକୋଟର ବିଧାୟିକା ନିର୍ବାଚିତ ହୋଇଥିଲେ । ଚତୁର୍ଥ ଥର ପାଇଁ ଜନତା ପାର୍ଟି ତରଫରୁ ୧୯୮୫-୯୦ ପର୍ଯ୍ୟନ୍ତ ବିଧାୟିକା ନିର୍ବାଚିତ ହୋଇଥିଲେ । ସେ ୧୯୯୦-୯୫ ପର୍ଯ୍ୟନ୍ତ ଜନତା ଦଳ ତରଫରୁ ଖଲ୍ଲିକୋରୁ ଚତୁର୍ଥ ଥର ପାଇଁ ବିଧାୟିକା ନର୍ବ।ଚିତ ହୋଇଥିଲେ । ସେ ୧୯୯୫-୨୦୦୦ ପର୍ଯ୍ୟନ୍ତ ପୁଣି ଥରେ ଜନତା ଦଳ ତରଫରୁ ନିର୍ବାଚନ ଲଢି ବିଧାୟିକା ନିର୍ବ।ଚିତ ହୋଇଥିଲେ । ବିଜୁ ଜନତା ଦଳ ତରଫରୁ ୨୦୦୦ରୁ ୨୦୧୪ ଥର ପାଇଁ ବିଧାୟିକା ନିର୍ବାଚିତ ହୋଇଥିଲେ । ଶେଷ ଦୁଇ ଥର ପାଇଁ ସେ କବିସୂର୍ଯନଗର ନିର୍ବାଚନ ମଣ୍ଡଳୀରୁ ବିଧାୟିକା ନିର୍ବାଚିତ ହୋଇଥିଲେ । ଏହାସହ ସେ ବିଧାନ ସଭାର ବିଭିନ୍ନ କମିଟିରେ ସେ ସଦସ୍ୟ ମଧ୍ୟ ହୋଇଥିଲେ । ଏହାସହ ସେ କେବେ ମନ୍ତ୍ରୀ ହେବା ପାଇଁ ଆଗ୍ରହ ପ୍ରକାଶ କରିନଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଅନ୍ୟାନ୍ୟ ସୂଚନା
ଭି.ସୁଜ୍ଞାନୀ କୁମାର ଦେଓ ବ୍ରହ୍ମପୁର ବିଶ୍ୱବିଦ୍ୟାଳୟର ଜଣେ ସଦସ୍ୟ ମଧ୍ୟ ରହିଥିଲେ । ଏହାସହ ୧୯୫୫-୮୬ ପର୍ଯ୍ୟନ୍ତ ଖଲ୍ଲିକୋଟର Regional Co-Operative Marketing Societyର ସଭାପତି କାର୍ଯ୍ୟ ମଧ୍ୟ ତୁଲାଇଥିଲେ ।

## ମୃତ୍ୟୁ 
୨୦୨୪ ମସିହା ଫେବୃଆରୀ ୯ ତାରିଖରେ ଚେନ୍ନାଇର ଏକ ଡାକ୍ତରଖାନାରେ ଚିକିତ୍ସାଧିନ ଅବସ୍ଥାରେ ତାଙ୍କର ପରଲୋକ ଘଟିଥିଲା ।

## ଆଧାର
ଶ୍ରେଣୀ:ଓଡ଼ିଶାର ରାଜନୀତିଜ୍ଞ
ଶ୍ରେଣୀ:ଓଡ଼ିଆ ମହିଳା ରାଜନୀତିଜ୍ଞ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ବିଜୁ ଜନତା ଦଳ ରାଜନେତା
ହାତ

ହାତ ଗୋଟିଏ ଗ୍ରହି, ଏକଧିକ ଅଙ୍ଗୁଳି ବିଶିଷ୍ଟ୍ ବାହୁର ଅଗ୍ର ଭାଗରେ ଅବସ୍ଥପିତ ଅଙ୍ଗ ଅଟେ | ଏହା ମନୁଷ୍ୟ, ଚିମ୍ପାଜୀ ଏବ୍ଂ ମାଙ୍କଡ ଆଦିଙ୍କଠାରେ ଦେଖାଜାଏ | ଅନ୍ୟ କିଛି ମେରୁଦନ୍ଡି ପ୍ରାଣି ଜେମିତିକି କୋଆଲାଠାରେ ମଧ୍ୟ ଦେଖାଜାଏ |

ଅଙ୍ଗୁଳି ସର୍ବାଧିକ ଶେଷସ୍ନାୟୁ ଧାରଣ କରିଥିବା ଅଙ୍ଗ ଅଟେ | ସବୁଠାରୁ ଅଧିକ ଅବସ୍ଥାପିତ ବଳ ଏହା ଧାରଣ କରିଥାଏ | ଏଣୁ ଏହା ଛୁଇନବା ଈନ୍ଦିୟ ସହ ଜଡ଼ିତ | ପ୍ରତେକ ହାତ ଏହାର ବିପରିତ ମଷ୍ତିଷ୍କ ସହ ଜଡ଼ିତ |

ମନୁଷ୍ୟ ହତରେ ପାଞ୍ଚଗୋଟି ଅଙ୍ଗୁଳି ଓ ସତାଇସଟି ଅସ୍ତି, ସେସ୍ମୈଡ୍ ଅସ୍ତିକୁ ଛାଡି ଜାହାକି  ବିଭିନ୍ନ ମନୁଷ୍ୟଠାରେ ଭିନ୍ନ ଭିନ୍ନ  ଅଟେ | ଚଉଦଟି ଫାଲାଙ୍ଗସ ଅଟେ | ମେଟାକାର୍ପେଟାଲ୍ ଅସ୍ତି ଅଙ୍ଗୁଳିକୁ ଓ କାର୍ପାଲ୍ କଟି ଦେସକୁ ସଞ୍ଜୋଗ କରେ | ପ୍ରତେକ ମନୁଷ୍ୟର ପାଞ୍ଚଟି ମେଟାକାର୍ପାଲ୍ ଓ ଆଠଟି କାର୍ପାଲ୍ ଅସ୍ଟି ଅଛି |

### ଗଠନ 
ବହୁତ ଗୁଡିଏ ଜନ୍ତୁମାନଙ୍କର ହାତ ସମାନ ଧରିବା ପାଇ ପଞ୍ଝା ଥାଏ | କିନ୍ତୁ ଏହକୁ ବୈଗ୍ୟାନିକ ଭାଷାରେ ହାତ ସମାନ ଗଣା ଜାଏ ନାହି | 

ବଣ ମଣିଷ ଓ ମାଙ୍କଡମାନଙ୍କର ଚାରଟି ହାତ ଅଛି ବୋଲି ଧରା ଜାଏ କାରଣ ତାଙ୍କର ଗୋଡ ଦୁଇକୁ ମଧ୍ୟ ହାତ ହିସାବରେ ଗଣାଜାଏ | ହାତରେ ବ୍ରୁଧ ଅଙ୍ଗୁଳି ରହିବା ଆବସ୍ୟକ |

ପାପୁଲି ହାତର ମଧ୍ୟଭାଗରେ ଅବସ୍ଥିତ | ଏଠାରେ ଥିବ ଚର୍ମରେ ଚର୍ମକୁଞ୍ଚନ ଘର୍ଷଣ ବଳ ବଢ଼ାଇ ଥାଏ ଜାହାଦ୍ୱାର କୌଣସି ପଦାର୍ଥକୁ ଧାରଣ କରିବାରେ ସାହାର୍ୟ କରେ |

ପାଞ୍ଚ ଆଙ୍ଗୁଳିର ନାମ ଗୁଡ଼ିକ

* ତର୍ଜନୀ

* ମଧ୍ୟମା

* ଅନାମିକା

* ଛୋଟ ଓ 

* ବୃଦ୍ଧ

### ମାନ୍ସପେଶି 
ହାତର ମାନ୍ସପେଶିକୁ ମୁଖ୍ୟତ ଦୁଇ ଭାଗରେ ବିଭକ୍ତ କରା ଜାଏ : ବାହାର ଓ ଭିତର ମନ୍ସପେସି |

ଶ୍ରେଣୀ:ଅଙ୍ଗପ୍ରତ୍ୟଙ୍ଗ
ରିନା କୁମାରୀ

**ରିନା କୁମାରୀ **(୧୫ ଜାନୁଆରୀ ୧୯୮୪) ଯମେ ଭାରତୀୟ ମହିଳା କ୍ରୀଡ଼ାବିଦ୍‌ । ସେ ଭାରତକୁ ଆର୍ଚେରୀରେ ଅଲିମ୍ପିକ ସମେତ ବିଭିନ୍ନ ପ୍ରତିଯୋଗୀତାରେ ପ୍ରତିନିଧିତ୍ୱ କରିଛନ୍ତି । 

ରିନା ୨୦୦୪ ମସିହା ଅଲିମ୍ପିକରେ ଭାରତ ତରଫରୁ ଆର୍ଚେରୀରେ ଭାଗ ନେବା ପାଇଁ ଯୋଗ୍ୟତା ହାସଲ କରିଥିଲେ । . ସେ ସେଥିରେ ମହିଳା ସିଙ୍ଗଲ୍ସରେ ୪୩ ତମ ରେଙ୍କିଙ୍ଗ ସ୍ଥାନରେ ରହିଥିଲେ । ଏହି ପ୍ରତିଯୋଗୀତାରେ ସେ ବିଶ୍ୱର ନାମୀ ଆର୍ଚର  ଜର୍ଜିଆର ଏସେବୁଆଙ୍କୁ ପରାସ୍ତ କରି ପ୍ରି-କ୍ୱାଟରଫାଇନାଲରେ ପ୍ରବେଶ କରିଥିଲେ । ସେଥିରେ ସେ ବିଶ୍ୱର ୬ ନମ୍ବର ରେଙ୍କର ଚୀନ ତାୟପେର ୟାନ ଶୁ ଚି  ଙ୍କଠାରୁ ହାରି ଯାଇଥିଲେ । 

ଏହି ଅଲିମ୍ପିକରେ ସେ ଦଳଗତ ପ୍ରତିଯୋଗୀତାରେ ମଧ୍ୟ ଭାଗ ନେଇ ଦଳକୁ ୮ ମ ସ୍ଥାନ ପାଇବାରେ ସାହାଯ୍ୟ କରିଥିଲେ । 

## ଆଧାର 
## ବାହାର ଲିଙ୍କ 
* Indian archers geared up for all contingencies 
ଶ୍ରେଣୀ:୧୯୮୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଉଦୟ ଭାନୁ

**ଉଦୟ ଭାନୁ** ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ଉପସ୍ଥାପିକା । ସେ ମାତ୍ର ୧୪ ବର୍ଷ ବୟସରେ ଚଳଚ୍ଚିତ୍ରରେ ଅଭିନୟ କରିଥିଲେ । ଭାନୁ ଜଣେ କୁଚୁପୁଡ଼ି ନୃତ୍ୟରେ ପ୍ରଶିକ୍ଷଣ ନେଇଛନ୍ତି ।

## ପ୍ରାରମ୍ଭିକ ଜୀବନ
ଉଦୟ ଭାନୁ ୫ ଅଗଷ୍ଟ ୧୯୮୦ରେ ତେଲେଙ୍ଗାନାର କରିମ୍‌ନ‌ଗରସ୍ଥିତ ସୁଲତାନାବାଦରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ଜଣେ ଡାକ୍ତର ଏବଂ ମାତା ଜଣେ ଆୟୁରଦେବ ଡାକ୍ତର ଥିଲେ । ତାଙ୍କର ମାତ୍ର ଗୋଟିଏ ଭାଇ ଅଛି, ଯେ କି ଜଣେ ସଫ୍ଟଓୟାର ଇଞ୍ଜିନିୟର ଭାବରେ କାର୍ଯ୍ୟ କରୁଛନ୍ତି । ଭାନୁଙ୍କୁ ମାତ୍ର ଚାରି ବର୍ଷ ବୟସ ହୋଇଥିବା ବେଳେ ସେ ମୃତ୍ୟୁବରଣ କରିଥିଲେ । ଭାନୁଙ୍କର ୨ ସେପ୍ଟେମ୍ବର ୨୦୧୬ରେ ଦୁଇଟି ଯମଜ ଝିଅ ଜନ୍ମ ହୋଇଥିଲେ ।

## ଅଭିନୟ ଜୀବନ
ଭାନୁ ୧୯୯୪ରେ ଆର୍. ନାରାୟଣ ମୂର୍ତ୍ତୀଙ୍କର ଚଳଚ୍ଚିତ୍ର ଏରା ସୈନ୍ୟମ୍ ଜରିଆରେ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହା ପରେ ଦଶମ ଶ୍ରେଣୀରେ ପଢ଼ୁଥିବା ବେଳେ ଦୂରଦର୍ଶନର ହର୍ଲିକ୍ସ ହୃଦୟାଞ୍ଜଳୀ କାର୍ଯ୍ୟକ୍ରମରେ ଜଣେ ଉପସ୍ଥାପିକା ଏବଂ ଗାୟିକା ଭାବରେ କାର୍ଯ୍ୟ କରିଥିଲେ । କୋଣ୍ଡାଭୀତି ସିଂହାସନମ୍, କ୍ୱାଇଦି ବ୍ରଦର୍ସ ଏବଂ ଶ୍ରାବଣ ମାସମ୍ ଭଳି କିଛି ତେଲୁଗୁ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ସେ କିଛି କନ୍ନଡ଼ ଚଳଚ୍ଚିତ୍ରରେ ଏବଂ ତାମିଲ ଚଳଚ୍ଚିତ୍ରରେ ଅଭିନୟ କରଥିଲେ । ସେ ତିନୋଟି ତେଲୁଗୁ ଚଳଚ୍ଚିତ୍ର ଆପ୍‌ଡ଼ା ମୋକ୍କୁଲା ବାଡ଼ୁ, ଲିଡ଼ର୍ ଏବଂ ଜୁଲାଇ‌ରେ ଆଇଟମ୍ ନୃତ୍ୟ ମଧ୍ୟ କରିଥିଲେ ।

## ଅଭିନୀତ କଥାଚିତ୍ର
## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ସ୍ଟ୍ରେପ୍ଟୋକାଇନେଜ

**ସ୍ଟ୍ରେପ୍ଟୋକାଇନେଜ** (ଇଂରାଜୀ ଭାଷାରେ **Streptokinase** ବା **SK**) ଏକ ଥ୍ରୋମ୍ବୋଲାଇଟିକ ଔଷଧ (thrombolytic) ଓ ଏଞ୍ଜାଇମ (enzyme) । ଶିରାଭ୍ୟନ୍ତରରେ ଇଞ୍ଜେକସନ (injection into a vein) ଆକାରରେ ଏହି ଔଷଧ ଦିଆଯାଏ । ଗର୍ଭାବସ୍ଥାରେ ଏହି ଔଷଧ କୌଣସି କ୍ଷତି କରିବା ଇତିହାସ ନ ଥିଲେ ମଧ୍ୟ ଏହା ଉପରେ ଯଥେଷ୍ଟ ଅନୁଶୀଳନ ହୋଇନାହିଁ । ସ୍ଟ୍ରେପ୍ଟୋକାଇନେଜ ଏକ ଆଣ୍ଟିଥ୍ରୋମ୍ବୋଟିକ (antithrombotic) ଶ୍ରେଣୀର ଔଷଧ ଯାହା ଫିବ୍ରିନୋଲାଇଟିକ ସିସ୍ଟମକୁ (fibrinolytic system) ସକ୍ରିୟ କରିଦିଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ୩୦ରୁ ୧୩୮ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହା ଅଧୁନା ବ୍ୟବସାୟିକ ସୂତ୍ରରେ ମିଳୁନାହିଁ ।

## ଆଧାର 
ଶ୍ରେଣୀ:ଔଷଧ
କମଳା (କବି)

**କମଳା** ପୁରାତନ ଓଡ଼ିଶାର ଜଣେ ନାରୀ କବି ଥିଲେ । ତାଙ୍କଦ୍ୱାରା ଲିଖିତ ମାତ୍ର ପାଞ୍ଚଗୋଟି ଭକ୍ତିରସାତ୍ମକ କବିତା ମିଳିଛି । ଏହି କବିତା ମଧ୍ୟରୁ ତିନିଗୋଟିରେ ବୈରାଗ୍ୟର ପ୍ରବଣ ସ୍ୱର ରହିଛି । ଭାଷାର ପ୍ରାଚୀନତା ଦୃଷ୍ଟିରୁ ତାଙ୍କୁ କେବଳ ପ୍ରାଚୀନ କବି କହିବା ଛଡ଼ା ତାଙ୍କ ନିର୍ଦ୍ଦିଷ୍ଟ ସମୟ ନିର୍ଦ୍ଧାରଣ ହୋଇପାରିନାହିଁ । 

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ କବି
ରାଧିକା ଚୌଧୁରୀ

**ରାଧିକା ଚୌଧୁରୀ** ଜଣେ ଭାରତୀୟ ଅଭିନେତ୍ରୀ, ଯିଏକି ତେଲୁଗୁ, ତାମିଲ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ୨୦୧୦ରେ ସେ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଯୁକ୍ତରାଷ୍ଟ୍ର ଆମେରିକାରେ ପୁରସ୍କୃତ ହୋଇଥିଲା ।

## ଅଭିନୟ ଜୀବନ
ରଧିକା ପୁଣେ ବିଶ୍ୱବିଦ୍ୟାଳୟରୁ ଗଣଯୋଗାଯୋଗରେ ସ୍ନାତକତ୍ତୋର ହାସଲ କରିଥିଲେ । ସେ ପାଖାପାଖି ୩୦ଟି ହିନ୍ଦୀ, ତେଲୁଗୁ ଏବଂ ତାମିଲ ଚଳଚ୍ଚିତ୍ରରେ ଅଭିନୟ କରିଛନ୍ତି । ଏହି ସବୁ ଚଳଚ୍ଚିତ୍ର ମଧ୍ୟରେ ତେରେ ନାମ୍ ଏବଂ ଖୁସିରେ ତାଙ୍କର ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ ।

୨୦୧୦ରେ ରାଧିକା ଜଣେ ନିର୍ଦ୍ଦଶିକା ଭାବରେ *ଲସ୍ ଆଞ୍ଜେଲସ୍‌*ର କାହାଣୀ ଉପରେ ପର୍ଯ୍ୟବସିତ ଚଳଚ୍ଚିତ୍ର ଅରେଞ୍ଜ ବ୍ଲୋଜମ୍‌ ନିର୍ମାଣ କରିଥିଲେ । ଏହି ଚଳଚ୍ଚିତ୍ରଟି ଯୁକ୍ତରାଷ୍ଟ୍ର ଆମେରିକାଦ୍ୱାରା ପୁରସ୍କୃତ ହୋଇଥିଲା । ଏହି ଚଳଚ୍ଚିତ୍ରଟି ଜଣେ ଏକାକିନୀ ମାଆ ଉପରେ ଆଧାରିତ ।

## ଅଭିନୀତ କଥାଚିତ୍ର
## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଚାନ୍ଦ ବାଈ

**ଚାନ୍ଦ ବାଈ** ଜଣେ ପୁରାତନ ଓଡ଼ିଆ କବି ଥିଲେ । ତାଙ୍କର ରଚିତ ମାତ୍ର ଦୁଇଗୋଟି ଭକ୍ତିରସାତ୍ମକ କବିତା ମିଳିଛି । ସେ ପଞ୍ଚଦଶ ଓ ଷୋଡ଼ଶ ଶତାବ୍ଦୀର ମଧ୍ୟଭାଗରେ କବିତା ଲେଖୁଥିବା ଅନୁମିତ । 

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ କବି
ରାମବିଭା

**ରାମ‌ବିଭା** କବି ଅର୍ଜୁନ ଦାସଙ୍କ ଲିଖିତ ଏକ ଛାନ୍ଦକାବ୍ୟ । ଏଥିରେ ରାମଚନ୍ଦ୍ରଙ୍କ ବିବାହ ବର୍ଣ୍ଣିତ ହୋଇଛି । ଏହା ଓଡ଼ିଆ ଭା‌ଷାର ପ୍ରଥମ କାବ୍ୟ ଯାହାକି ଛନ୍ଦରେ ଲିଖିତ । ଏହି କାବ୍ୟର ଛାନ୍ଦଗୁଡ଼ିକରେ ବିଭିନ୍ନ ବାଣୀରେ ଗାଇବା ପାଇଁ ନିର୍ଦ୍ଦେଶ ଦିଆ ଯାଇଛି । 

ଏହା କାବ୍ୟ ରଚନା ପୂର୍ବରୁ ଅନ୍ୟ ଛାନ୍ଦମାନଙ୍କ ଉପସ୍ଥିତିର ସୂଚନା ଦିଏ । ତ‌ଥାପି ଏ ସବୁ ବିଷୟ ଅନାବିଷ୍କୃତ ହୋଇ ରହିଛି । ରାମ‌ବିଭା ଓ କଳ୍ପଲତା ଏହି ଦୁଇଟି କାବ୍ୟରେ ବ‌ହୁ ପ୍ରାଚୀନ ଶବଦର ପ୍ର୍‌ୟୋଗ ହୋଇଛି, ଯେପରି- ଉଲାଗି, ତଡ଼ାଉ, ଚଉସମ, ଭାନ୍ତି, ମେହୁ, ବଳନ୍ତ, ରହୁବର, ଇତ୍ୟାଦି । ଏହି ଶବଦଗୁଡ଼ିକ ସାରଳା ମହାଭାରତରେ ବ୍ୟବ‌ହୃତ ହୋଇଥିବାରୁ ଅର୍ଜଆଧାରୁାସଙ୍କୁ ସାରଳା ଦାସଙ୍କ ସମସାମୟିକ ବୋଲି ମଧ୍ୟ କୁହାଯାଇପାରେ । ରାମ‌ବିଭା ଓ କଳ୍ପଲତା ଉଭୟ ଗ୍ରନ୍ଥରେ ଅକ୍ଷ‌ର ସଂଖ୍ୟା ଅସମାନ ଓ ତାହା କେତେକାଂଶରେ ଦାଣ୍ଡି ରୀତି ଭଳି ।

## ଆଧାର
ଛାନ୍ଦ

**ଛାନ୍ଦ** ଓଡ଼ିଆ ସାହିତ୍ୟ ଓ ଓଡ଼ିଶୀ ସଙ୍ଗୀତର ଏକ ପ୍ରକାରର ରଚନା ଯାହା ଛନ୍ଦରେ ଲିଖିତ । ପ୍ରତ୍ୟେକ ଛନ୍ଦର ନିର୍ଦ୍ଦିଷ୍ଟ ଆକ୍ଷରିକ ବା ମାତ୍ରା ଛନ୍ଦ, ଯତି, ସ୍ୱର ଓ ନାମ ରହିଛି । ଓଡ଼ିଆ ସାହିତ୍ୟରେ ଶତାଧିକ ଛନ୍ଦ ରହିଥିବା ଦେଖାଯାଏ । ପୁରାତନ ଓଡ଼ିଆ ସାହିତ୍ୟର ପ୍ରାୟତଃ ସମସ୍ତ ଲେଖା ଛାନ୍ଦସାହିତ୍ୟ ବା ଛାନ୍ଦକାବ୍ୟ ।

ଛାନ୍ଦ ଲେଖା ଓଡ଼ିଆ ସାହିତ୍ୟର ବିଶେଷତ୍ୱ । ପ୍ରତ୍ୟେକ ଛାନ୍ଦ ଭିନ୍ନ ରାଗରାଗିଣୀଯୁକ୍ତ । ସାଧାରଣତଃ ରୀତିଯୁଗରୁ ଏହି ଛାନ୍ଦମାନଙ୍କ ବହୁଳ ପ୍ରୟୋଗ ଦେଖାଯାଏ, ଯଦିଓ ଛାନ୍ଦ ପ୍ରୟୋଗ ସଂସ୍କୃତ ସାହିତ୍ୟରୁ ଆରମ୍ଭ ହେବା ସହ ବିଭିନ୍ନ ଛାନ୍ଦ ଅଳଙ୍କାର ଯୁକ୍ତ କାବ୍ୟମାନଙ୍କ ପ୍ରବର୍ତ୍ତନ ହୁଏ। କାବ୍ୟର ଛାନ୍ଦ ସଂଖ୍ୟା ପାଇଁ କୌଣସି ନିୟମ ଦେଖାଯାଏ ନାହିଁ। ଏହାର ପଦସଂଖ୍ୟା କ୍ଷେତ୍ରରେ ମଧ୍ୟ ନିୟନ୍ତ୍ରଣ ଅନୁପସ୍ଥିତ। ପରିକଳ୍ପିତ ବ୍ୟାପ୍ତିବୈଚିତ୍ର୍ୟ, କଳ୍ପନା ବିସ୍ତାର,ବର୍ଣ୍ଣନାପାଟବ ଦୃଷ୍ଟିରୁ ଛାନ୍ଦ ସଂଖ୍ୟା ନିରୂପିତ।

## ବୃତ୍ତ 
ତଳେ ଓଡ଼ିଶାର ସାହିତ୍ୟରେ ବ୍ୟବହୃତ ବୃତ୍ତ ବା ଛନ୍ଦଗୁଡ଼ିକର ଉଦାହରଣ ଦିଆଯାଇଛି । ସ୍ଥାନେ ସ୍ଥାନେ ଗୋଟିଏ ନାମରେ ଏକାଧିକ ପ୍ରକାର ଛନ୍ଦ ପରିଲକ୍ଷିତ ହୁଏ । ଏହା ଗୋଟିଏ ଛନ୍ଦର ଭିନ୍ନ ରୂପ । ଠିକ ସେହିପରି 'ଯେ' 'ସେ' ଇତ୍ୟାଦି ଶବ୍ଦକୁ ମିଶାଇ ସାମାନ୍ୟ ପରିବର୍ତ୍ତନ ଘଟିଲେ ମଧ୍ୟ ବୃତ୍ତ ବଦଳିଯାଏ ।  ଛାନ୍ଦ ହେଉଛି ଛନ୍ଦ ବ୍ୟବହୃତ କାବ୍ୟ।

## ଆଧାର 
ଶ୍ରେଣୀ:ସାହିତ୍ୟ
କୁଙ୍କୁମୀ ବାଈ

**କୁଙ୍କୁମୀ ବାଈ** ଜଣେ ପ୍ରାଚୀନ ଓଡ଼ିଆ କବି ଥିଲେ । ତାଙ୍କର ମାତ୍ର ଦୁଇଗୋଟି କବିତା ମିଳିଅଛି । ସେ କବିତାଗୁଡ଼ିକ ଅଦ୍ୟାବଧି ଅପ୍ରକାଶିତ ।

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ କବି
ଶୃତି ମହାପାତ୍ର

**ଶ୍ରୁତି ମହାପାତ୍ର** (ଜନ୍ମ: ୨୯ ସେପ୍ଟେମ୍ବର ୧୯୬୩) ଜଣେ ଭାରତୀୟ ସମାଜସେବୀ । ସେ ଶାରିରୀକ ବିକଳାଙ୍ଗ ଥିବା ବ୍ୟକ୍ତିଙ୍କ ଅଧିକାର ଓ ଅନ୍ତର୍ନିହିତ ଗୁଣର ବିକାଶ ଦିଗରେ କାର୍ଯ୍ୟକରନ୍ତି ଓ ଏହି କାର୍ଯ୍ୟ ପାଇଁ "ସ୍ୱାଭିମାନ" ନାମକ ଏକ ଅଣଲାଭକାରୀ ସଂଗଠନ ଆରମ୍ଭ କରିଥିଲେ । ତାଙ୍କର ଏହି ଉଲ୍ଲେଖନୀୟ ଅବଦାନ ନିମନ୍ତେ ୨୦୨୧ରେ ଭାରତ ସରକାରଙ୍କ କେନ୍ଦ୍ର ମହିଳା ଓ ଶିଶୁକଲ୍ୟାଣ ମନ୍ତ୍ରଣାଳୟ ତାଙ୍କୁ ନାରୀ ଶକ୍ତି ପୁରସ୍କାର ପ୍ରଦାନ କରିଥିଲେ ।

## ସମ୍ମାନ ଓ ପୁରସ୍କାର
୧୯୭୮ରେ ସେ ଉତ୍କଳ ବିଶ୍ୱବିଦ୍ୟାଳୟ ପକ୍ଷରୁ କୃତି ଛାତ୍ରୀ ପୁରସ୍କାର ପାଇଥିଲେ । ୧୯୮୦, ୧୯୮୧ ଏବଂ ୧୯୮୨ ମସିହାରେ ତିନିଥର ସେ ରାଷ୍ଟ୍ରୀୟ ଡିବେଟ‌ ଚାମ୍ପିୟନ‌ ହୋଇଥିଲେ । ୧୯୮୪ ମସିହାରେ ୨୪ବର୍ଷ ବୟସରେ ସେ ସିଭିଲ‌ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇଥିଲେ । ସେ ୧୯୯୨ ମସିହାରେ ରାଷ୍ଟ୍ରୀୟ ଯୁବ ବୈଜ୍ଞାନିକ ପୁରସ୍କାର, ୧୯୯୫ରେ "ଓମେନ‌ ଅଫ ଦ ଇୟର‌ ଆଓ୍ବାର୍ଡ", ୨୦୦୧ରେ ରେଡ କ୍ରସ‌ ଆଓ୍ବାର୍ଡ, ୨୦୧୦ରେ ସିଏନଏନ‌ - ଆଇବିଏନ‌ ରିୟଲ‌ ହିରୋ ସମ୍ମାନ, ଏବଂ ୨୦୨୧ରେ ଭାରତ ସରକାରଙ୍କ କେନ୍ଦ୍ର ମହିଳା ଓ ଶିଶୁକଲ୍ୟାଣ ମନ୍ତ୍ରଣାଳୟ  ତରଫରୁ ନାରୀ ଶକ୍ତି ପୁରସ୍କାର ପାଇଥିଲେ ।

## ଆଧାର
କ୍ଲୋପିଡୋଗ୍ରେଲ

**କ୍ଲୋପିଡୋଗ୍ରେଲ** (ଇଂରାଜୀ ଭାଷାରେ **Clopidogrel**, ବିକ୍ରୟ ନାମ **ପ୍ଲାଭିକ୍ସ**/**Plavix**) ଏକ ଔଷଧ ଯାହା ଉଚ୍ଚ ହୃଦ୍‌ରୋଗ (heart disease) ଓ ସ୍ଟ୍ରୋକ (stroke) ହେବା ସଙ୍କଟ କମ କରେ । ହୃଦ୍‌ଘାତ ରୋଗରେ ଓ କରୋନାରି ଧମନୀ ସ୍ଟେଣ୍ଟ (coronary artery stent) ଦିଆଯାଇଥିବା ରୋଗୀଙ୍କୁ ଆସ୍ପିରିନ (aspirin) ଔଷଧ ସ‌ହିତ କ୍ଲୋପିଡୋଗ୍ରେଲ (dual antiplatelet therapy) ଦିଆଯାଏ । ଏହା ପାଟିରେ ଦିଆଯାଏ&nbsp;।

କ୍ଲୋପିଡୋଗ୍ରେଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଅଇ, ସ‌ହଜରେ ଆଘାତ ପରେ ଚମ ତଳେ ରକ୍ତ ଜମିଯିବା ଓ ଛାତି ଜ୍ୱାଳା ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ (bleeding) ଓ ଥ୍ରମ୍ବୋଟିକ ଥ୍ରମ୍ବୋସାଇଟୋପେନିକ ପରପ୍ୟୁରା (thrombotic thrombocytopenic purpura) ହୋଇପାରେ । ଆଣ୍ଟିପ୍ଲାଟେଲେଟ ଔଷଧମାନଙ୍କ (antiplatelet agent) ମଧ୍ୟରୁ ଥିଏନୋପିରୁଡିନ (thienopyridine) ଶ୍ରେଶୀରେ କ୍ଲୋପିଡୋଗ୍ରେଲକୁ ରଖାଯାଏ ।  ପ୍ଲାଟେଲେଟରେ ଥିବା ଏକ ରିସେପ୍ଟର ପି୨ୱାଇ୧୨ (P2Y12) ଉପରେ କ୍ଲୋପିଡୋଗ୍ରେଲ ପ୍ରଭାବ ବିସ୍ତାର କରି ତାହାକୁ ଅପରିବର୍ତ୍ତନୀୟ ଅଚଳ କରିଦିଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୦.୭୭ରୁ ୩୧.୫୯ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ଖର୍ଚ୍ଚ ହୁଏ ।

## ଆଧାର 
ଶ୍ରେଣୀ:ଔଷଧ
ଗୀତା ଦାଶ

**ଗୀତା ଦାଶ** ଜଣେ ଓଡ଼ିଆ ଗାୟିକା । ସେ ଉଭୟ ମଞ୍ଚ ଓ ପ୍ରଚ୍ଛଦପଟ୍ଟ ଗୀତ ଗାଆନ୍ତି । ସେ ଏପର୍ଯ୍ୟନ୍ତ ୨୦୦ରୁ ଅଧିକ ଓଡ଼ିଆ ଗୀତ ଗାଇଛନ୍ତି । ହଜାରରୁ ଅଧିକ ମଞ୍ଚରେ ସେ ପରିବେଷଣ କରିଛନ୍ତି । ଓଡ଼ିଆ ଗୀତ ସହ ସେ ମଧ୍ୟ ବଙ୍ଗଳା ଚଳଚ୍ଚିତ୍ର, ହିନ୍ଦୀ ଧାରାବାହିକ, ଏବଂ ଡ଼ିଡ଼ି ମେଟ୍ରୋ ଦିଲ୍ଲୀରେ ସଂଗୀତ ପରିବେଷଣ କରିଛନ୍ତି ।
## ଜୀବନୀ 
### ବ୍ୟକ୍ତିଗତ ଜୀବନ 
ଗୀତା ଦାଶଙ୍କର ଜନ୍ମସ୍ଥାନ କଟକ । ତାଙ୍କ ପିତାଙ୍କ ପୌତୃକ ଗ୍ରାମ ନୟାଗଡ଼ ଜିଲ୍ଲାର ବିରାଡ଼ିହି । ତାଙ୍କ ପିତାଙ୍କ ନାମ ଥିଲା ହରିହର ମିଶ୍ର ଓ ମାତାଙ୍କ ନାମ ରତ୍ନମଣୀ ମିଶ୍ର । ତାଙ୍କ ବାପା ଚାହୁଁନଥିଲେ ସେ ଜଣେ ଗାୟିକା ହୁଅନ୍ତୁ । ତାଙ୍କ ମାଙ୍କ ପ୍ରୋତ୍ସାହନ ଯୋଗୁ ସେ ଗାୟିକା ହୋଇପାରିଥିଲେ । ବିବାହ ପରେ ତାଙ୍କ ସ୍ୱାମୀ ପ୍ରଦୀପ କୁମାର ଦାଶଙ୍କର ମଧ୍ୟ ତାଙ୍କ ଗୀତ ଗାଇବା ପାଇଁ ସମର୍ଥନ ଥିଲା । ସେ ନିଜ ସ୍ୱାମୀ ଓ ତିନି ଝିଅଙ୍କ ସହିତ ଭୁବନେଶ୍ୱରରେ ରହନ୍ତି । 
### ସଙ୍ଗୀତ ଜୀବନ 
ଗୀତା ପ୍ରଥମେ ୧୦ ବର୍ଷ ବୟସରେ ସମ୍ବଲପୁର ଆକାଶବାଣୀରୁ ତାଙ୍କ ସଙ୍ଗୀତ ପରିବେଷଣ କରିଥିଲେ । ଗୀତଟି ଥିଲା "ଆଈ ବାଛୁଥିଲା ଖଇ" । କ୍ଷୀରୋଦ ଚନ୍ଦ୍ର ପୋଥାଳ ଏହି ଗୀତଟିକୁ ଲେଖିଥିଲେ । ୧୯୭୭ ମସିହାରେ ଗୀତା ସେତେବେଳର ଲୋକପ୍ରିୟ ମେଲୋଡ଼ି ଦଳ *ହବିବ ମେଲୋଡ଼ି*ରେ ଯୋଗ ଦେଇଥିଲେ । ହବିବ ମେଲୋଡ଼ିରେ ଗୀତ ଗାଇବାପରେ ସେ ଲୋକଲୋଚନକୁ ଆସି ପାରିଥିଲେ ଓ ସଙ୍ଗୀତ ନିର୍ଦ୍ଦେଶକମାନେ ତାଙ୍କୁ ନିଜ ଗୀତରେ କଣ୍ଠଦାନ କରେଇବା ପାଇଁ  ଇଚ୍ଛାପ୍ରକାଶ କରିଥିଲେ । ୧୯୮୧ରେ ସେ ଆକାଶବାଣୀ କଟକରେ ଗାଇଥିଲେ । ୧୯୮୨ରେ ସେ ପ୍ରଥମେ ଛଅମାଣ ଆଠ ଗୁଣ୍ଠ ଚଳଚ୍ଚିତ୍ରରେ ପ୍ରଛଦପଟ ଗାୟିକା ଭାବେ କଣ୍ଠଦାନ କରିଥିଲେ । ଏହାପରେ ସେ ଚଳଚ୍ଚିତ୍ର 'ସାତ କଳସ ଆଠ ଦିଗ'ରେ ନିଜ କଣ୍ଠଦାନ କରିଥିଲେ । ୧୯୮୫ରେ ସେ ଦୂରଦର୍ଶନରେ ନିଜ ସଙ୍ଗୀତ ପରିବେଷଣ କରିଥିଲେ । ଏହାପରେ ସେ ନିଜ ଜୀବନରେ ଆଗକୁ ବଢ଼ିଛନ୍ତି । ପାଞ୍ଚଥର ନିଜ ସଂଗୀତ ପାଇଁ ସେ ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । 
## ସମ୍ମାନ ଓ ପୁରସ୍କାର 
* ରାଜ୍ୟ ସଙ୍ଗୀତ ନାଟକ ଏକାଡ଼େମୀ ପୁରସ୍କାର - ୨୦୧୮ (ସୁଗମ ସଙ୍ଗୀତ)
* ଶ୍ରେଷ୍ଠ ପ୍ରଚ୍ଛଦପଟ୍ଟ ଗାୟିକା (ରାଜ୍ୟ ଚଳଚ୍ଚିତ୍ର ପୁରସ୍କାର) (ଗୃହଲକ୍ଷ୍ମୀ, ଦଇବ ଦଉଡ଼ି, ମୁଁ ତୁମେ ଓ ସେ, ସକଳ ତୀର୍ଥ ତୋ ଚରଣେ, ସତ ମିଛ)
* ଚଳଚ୍ଚିତ୍ର ଜଗତ ଆୱାର୍ଡ଼ 
* ସିନେ ଆୱାର୍ଡ଼ 
## ଆଧାର
## ଅଧିକ ତଥ୍ୟ
* 
ଶ୍ରେଣୀ:ଗାୟକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଓଡ଼ିଆ କଥାଚିତ୍ର ଗାୟକ
ମନଜିତ କୌର

**ମନଜିତ କୌର , ** (ଜନ୍ମ ୪ ଏପ୍ରିଲ , 1982)୧୯୮୨ଜେନ ଭାରତୀୟ ମହିଳା ଆଥଲେଟ ଥିଲେ । ପଞ୍ଜାବ ରାଜ୍ୟରେ ଜନ୍ମିତ ମନଜିତଙ୍କ ସ୍ୱତନ୍ତ୍ରତା ଥିଲା ୪୦୦ ମିଟର  ଦୌଡ ଓ ରିଲେ ରେଶ । ବର୍ତ୍ତମାନ ଥିବା ୪୦୦ ମିଟର ମହିଳା ଦୌଡରେ ଜାତୀୟ ରେକର୍ଡ ୫୧.୦୫ ସେକେଣ୍ଡରେ ତାଙ୍କ ନାମରେ ରହିଛି । ଏହି ରେକର୍ଡ ସେ ଚେନ୍ନଇଠାରେ ୨୦୦୪  ମସିହା ଜୁନ ୧୬ ତାରିଖରେ ଅନୁଷ୍ଠିତ ହେଇଥିବା ଜାତୀୟ ସର୍କିଟ ମିଟରେ ପ୍ରତିଷ୍ଠା କରିଥିଲେ । ତାଙ୍କ ପୂର୍ବରୁ ଏହି ରେକର୍ଡ ନଭେମ୍ବର ୨୦୦୧ ମସିହାରେ ବିନାମୋଲଙ୍କ ନାମରେ ଥିଲା । ଏହା ଫଳରେ ସେ ୨୦୦୪ ଏଥେନ୍ସଠାରେ ହେବାକୁ ଥିବା ଅଲିମ୍ପିକ ପାଇଁ ଯୋଗ୍ୟତା ହାସଲ କରିଥିଲେ । ସେଥିରେ ସେ ପଦକ ପାଇନଥିଲେ । ତାଙ୍କ ନାମରେ ଜାତୀୟ ୪x୪୦୦ ମିଟରର ରିଲେ ରେସର ରେକର୍ଡ ମଧ୍ୟ ରହିଛି । ସେ ଏହା ଚିତ୍ରା ସୋମାନ , ରାଜବିନ୍ଦର କୌର ଓ ବିନାମୋଲଙ୍କ ସହ ଦୌଡି ହାସଲ କରିଥିଲେ । .

ଆଥେନ୍ସ ଅଲିମ୍ପିକରେ ସେ ରିଲେ ରେସରେ ପଦକ ପାଇ ନ ଥିଲେ ମଧ୍ୟ ଜାତୀୟ ରେକର୍ଡ ସମୟକୁ ଅତିକ୍ରମ କରିଥିଲେ । ସେଥିରେ ତାଙ୍କ ଦଳ ହିଟରେ ତୃତୀୟ ସ୍ଥାନ ପାଇଥିଲେ । .. ପରବର୍ତ୍ତୀ ଅଲିମ୍ପିକରେ ସେ ବେଜିଂଠାରେ ମଧ୍ୟ ଭାଗ ନେବାକୁ ଯୋଗ୍ୟତା ହାସଲ କରି ରିଲେ ରେସର ହିଟରେ ସପ୍ତମ ସ୍ଥାନ ପାଇଥିଲେ । ଏଥିରେ ତାଙ୍କ ସହ ମାନଦୀପ କୌର , ସାଥି ଗୀତା , ଓ ଚିତ୍ରା ସୁମନ ଦୌଡିଥିଲେ । 

I୨୦୦୬ ମସିହାରେ ଦୋହାଠାରେ ହେଇଥିବା ଏସୀୟ କ୍ରୀଡ଼ାରେ ସେ ତାଙ୍କ ଦଳ ସହ ୪ x୪୦୦ ମହିଳା ରିଲେ ରେସରେ ସ୍ୱର୍ଣ୍ଣ ପଦକ ହାସଲ କରିଥିଲେ ।ଏଥିରେ  ବ୍ୟକ୍ତିଗତ ଦୌଡରେ ସେ ୪୦୦ ମିଟରରେ ରୌପ୍ୟ ପଦକ ହାସଲ କରିଥିଲେ । .

୨୦୧୦ ମସିହା କମନୱେଲ୍‌ଥ ଗେମରେ ସେ ମନଦୀପ କୌର ,ସାଇନି ଜୋସ ଓ ଅଶ୍ୱିନୀ ଆକୁଞ୍ଜିଙ୍କ ସହ ଦୌଡି ଭାରତ ପାଇଁ ୪ x ୪୦୦ ମିଟର ମହିଳା ରିଲେ ରେସରେ ସ୍ୱର୍ଣ୍ଣ ପଦକ ଆଣିଥିଲେ । 
## ପୁରସ୍କାର ଓ କର୍ମ  
ତାଙ୍କୁ ତାଙ୍କର କ୍ରୀଡ଼ା କ୍ଷେତ୍ରରେ ଉନ୍ନତ ଅବଦାନ ପାଇଁ ୨୦୦୬ ମସିହାରେ ହାରତ ସରକାରଙ୍କ ତରଫରୁ ଅର୍ଜୁନ ପୁରସ୍କାର ଦିଆ ଯାଇଥିଲା । ସେ ବର୍ତ୍ତମାନ ପଞ୍ଜାବ ପୋଲିସ ବାହିନୀରେ ଡେପୁଟି ସୁପରିନଟେନଣ୍ଡାନ୍ତ ଭାବରେ କାର୍ଯ୍ୟରତ । 

## ଆଧାର 
## ବାହାର ଲିଙ୍କ 
* IAAF
* 
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ ଲୋକ
ଶ୍ରେଣୀ:ଖେଳ
ରାଧିକାମଣି

**ରାଧିକାମଣି** ଊନବିଂଶ ଶତାବ୍ଦୀର ଜଣେ ଓଡ଼ିଆ କବି ଥିଲେ । ସେ 'ବସନ୍ତ କାଳରେ ସଖୀ ପ୍ରତି ରାଧା' ଏହି ବିଷୟରେ ଚଉପଦୀ ରଚନା କରିଥିଲେ ।

## ଆଧାର 
ଶ୍ରେଣୀ:କବି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଊନବିଂଶ ଶତାବ୍ଦୀର ଲେଖିକା
ଶ୍ରେଣୀ:୧୯ଶ ଶତାବ୍ଦୀର ଭାରତୀୟ ଲୋକ
ହେମା ସେୟାଦ

**ହେମା ସେୟଦ** ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ମୁଖ୍ୟତଃ ତେଲୁଗୁ କଥାଚିତ୍ରରେ ସ‌ହକାରୀ ଅଭିନେତ୍ରୀ ଏବଂ ହାସ୍ୟାତ୍ମକ କଳାକାର ଭାବରେ ଅଭିନୟ କରନ୍ତି । ସେ ପାଖାପାଖି ୨୫୦ରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି । ହେମା କିଛି ତାମିଲ କଥାଚିତ୍ରରେ ମଧ୍ୟ ଅଭିନୟ କରିଛନ୍ତି ।

## ପ୍ରାରମ୍ଭିକ ଜୀବନ
ହେମା ଆନ୍ଧ୍ର ପ୍ରଦେଶର ପୂର୍ବ ଗୋଦାବରୀ ଜିଲ୍ଲାରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କର ନାମ ଥିଲ୍ଲା କ୍ରିଷ୍ଣା ବେନି । ଗୋଦାବରୀ ନ‌ଦୀପାଖରେ ତାଙ୍କର ଘର । ଅଭାବ ଅନାଟନ ପାଇଁ ସେ ସପ୍ତମ ଶ୍ରେଣୀ ଯାଏଁ ପାଠ ପଢ଼ିବାକୁ ସକ୍ଷମ ହୋଇଥିଲେ । ପରେ ପରେ ସେ କଥାଚିତ୍ର ଜଗତରେ ଅଭିନୟ କରିବାର ସୁଯୋଗ ପାଇଥିଲେ । ହେମାଙ୍କର ହସ ପାଇଁ ସେ ଅଧିକ ଲୋକପ୍ରିୟ ହୋଇପାରିଥିଲେ ।

୧୯୯୩ ମସିହାରେ ହେମା ଜାନ୍ ସେୟଦଙ୍କୁ ବିବାହ କରିଥିଲେ ।  ତାଙ୍କର ଗୋଟିଏ ଝିଅ ଅଛି ।

## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
କଳିଙ୍ଗ ଲିଟରାରି ଫେଷ୍ଟିଭାଲ

**କଳିଙ୍ଗ ଲିଟରାରି ଫେଷ୍ଟିଭାଲ** ଏକ ସାହିତ୍ୟିକ ମହୋତ୍ସବ ଯାହା ୩ ଦିନ ଧରି ପ୍ରତି ବର୍ଷ ଜୁନ ମାସରେ ଓଡ଼ିଶାର ଭୁବନେଶ୍ୱରଠାରେ ଅନୁଷ୍ଠିତ ହୋଇଥାଏ  । ଏହି ମଞ୍ଚରେ ଇଂରାଜୀ, ଭାରତୀୟ ଇଂରାଜୀ ଓ ଭାରତୀୟ ସାହିତ୍ୟମାନଙ୍କ ବାବଦରେ ଆଲୋଚନା ହୋଇଥାଏ । କଳିଙ୍ଗ ଲିଟରାରି ଫେସ୍ଟିଭାଲର ପ୍ରତିଷ୍ଠାତା ରଶ୍ମି ରଞ୍ଜନ ପରିଡ଼ା ଏହାର ସଂସ୍ଥାପକ । ଏହି କେଏଲଏଫ ସଂସ୍ଥା ଓଡ଼ିଶା ଡାଏରୀ ସମ୍ବାଦ ପୋର୍ଟାଲ ଓ ଓଡ଼ିଶା ଲିଭିଙ୍ଗ ଲିଜେଣ୍ଡ ସହିତ ଅନୁବନ୍ଧିତ ।  ପ୍ରାଚୀ ନାୟକ,   ଓ ଶୀତାଂଶୁ ମହାପାତ୍ର ଏହାର ଅନ୍ୟ ସଂସ୍ଥାପକ ସଭ୍ୟ ।

## ଲକ୍ଷ୍ୟ 
ଭୁବନେଶ୍ୱରର ସାହିତ୍ୟ ସ୍ରଷ୍ଟାମାନଙ୍କୁ ନେଇ ଏକ ଉତ୍ସବ ପାଳନ କରିବାକୁ କଳିଙ୍ଗ ଲିଟରାରି ଫେସ୍ଟିଭାଲର ଲକ୍ଷ୍ୟ ରଖିବା ସହିତ ଓଡ଼ିଶା, ଭାରତ ଓ ପୃଥିବୀର ସାହିତ୍ୟ ଅନୁରାଗୀମାନଙ୍କ ସହିତ ବାର୍ତ୍ତାଳାପ କରିବା ସୁଯୋଗ ପ୍ରଦାନ କରେ । ଏହି ଉତ୍ସବରେ ଲେଖକ, ରାଜନୀତିଜ୍ଞ, ସାମାଜିକ କାର୍ଯ୍ୟକର୍ତ୍ତା, କାନୁନ ସ୍ରଷ୍ଟା, ସରକାରୀ ଅଫିସର, କର୍ପୋରେଟ ନେତା, ଛାତ୍ର ଓ ସମାଜର ପ୍ରତ୍ୟେକ କ୍ଷେତ୍ରର ଲୋକଙ୍କ ସହିତ ଉତ୍ସବର ଏକ ଉଦ୍ଦାମ ପରିବେଶରେ ମତ ବିନିମୟର ସୁଯୋଗ ସୃଷ୍ଟି ହୁଏ  ।

## ଇତିହାସ 
ଓଡ଼ିଆ ଭାଷା ଶାସ୍ତ୍ରୀୟ ମାନ୍ୟତା ପାଇବାର ଖୁସି ପାଳନ କରିବା ନିମନ୍ତେ କଳିଙ୍ଗ ଲିଟରାରି ଫେଷ୍ଟିଟିଭାଲର କଳ୍ପନା ସନ ୨୦୧୩ରେ ଆରମ୍ଭ ହୋଇ ସନ ୨୦୧୪ରେ ସାକାର ହୋଇଥିଲା ।** 

## ଉତ୍ସବମାନଙ୍କର ବିଷୟବସ୍ତୁ 
**ପ୍ରଥମ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୪**ରେ ଭାଷା ଓ ସାହିତ୍ୟର ଉତ୍ସବ ପାଳନ କରାଯାଇଥିଲା  ।

**ଦ୍ୱିତୀୟ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୫**:  ସାହିତ୍ୟର ପ୍ରତିଫଳନ  Literature as Reflection

ମୁଖ୍ୟ ଅଧିବେଶନରେ  ଅନେକ ପ୍ରସଙ୍ଗ ଉପରେ ଆଲୋକପାତ କରାଯାଇଥିଲା ଯେପରିକି ପ୍ରେମ ଓ ଚଳନ୍ତି ସାହିତ୍ୟ,  ଚଳନ୍ତି ସାହିତ୍ୟରେ ମହିଳାତ୍ୱ, ସମାନ୍ତର ସିନେମା ଓ ପ୍ରଚଳିତ ସାହିତ୍ୟ, ଦଳିତ ଓ ଆଦିବାସୀ ସାହିତ୍ୟ, ମିଡିଆ, ମିଡିମ, ମେସେଜ  ଓ ସାହିତ୍ୟ ବନାମ ଇଂରାଜୀ ସାହିତ୍ୟ  ଓ ଅନେକ ଆନୁସଙ୍ଗିକ ବିଷୟ ।

**ତୃତୀୟ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୬**:  ସାହିତ୍ୟ ଓ ଗଣତନ୍ତ୍ର ।  

ଅଧିବେଶନର ମୂଖ୍ୟ କେନ୍ଦ୍ର ଥିଲା: ସାହିତ୍ୟର ବିକାଶ ଓ ଗଣତାନ୍ତ୍ରିକ ତାତ୍ପର୍ଯ୍ୟ  ।

**ଚତୁର୍ଥ କଳିଙ୍ଗ ଲିଟରାରି ଫେଷ୍ଟିଟିଭାଲ ୨୦୧୭'''
ଚତୁର୍ଥ କଳିଙ୍ଗ ଲିଟରାରି ଫେଷ୍ଟିଟିଭାଲ ଆଗାମୀ ଜୁନ ମାସର ୧୦,୧୧ଓ ୧୨ ତାରିଖ ୨୦୧୭ ମସିହାରେ ଅନୁଷ୍ଠିତ ହେବ  । 

## ପୁରସ୍କାର ଗ୍ରହିତା 
* କଳିଙ୍ଗ ସାହିତ୍ୟିକ ପୁରସ୍କାର ୨୦୧୪: ଦେବୀ ପ୍ରସନ୍ନ ପଟ୍ଟନାୟକ
* କଳିଙ୍ଗ ସାହିତ୍ୟିକ ପୁରସ୍କାର ୨୦୧୫: ବନଜା ଦେବୀ ଓ ଦୂରଗା ପ୍ରସାଦ ପଣ୍ଡା 
* କଳିଙ୍ଗ ସାହିତ୍ୟିକ ପୁରସ୍କାର ୨୦୧୬: ଯଶୋଧାରା ମିଶ୍ର, ତପନ ମହାପାତ୍ର  

## ଜାତୀୟ ବିତର୍କରେ କେଏଲଏଫ 
ସୁବ୍ରମନିଅମ ସ୍ୱାମୀ ସନ ୨୦୧୬ର କେଏଲଏଫ ସଭାରେ ‘ଭାରତର ଏକତାରେ  ସାହିତ୍ୟର ଆବଶ୍ୟକତା’ ଉପରେ ବକ୍ତବ୍ୟ ପ୍ରଦାନ କରିଥିଲେ ଓ ଏକାଧାରରେ ଏକ ଲକ୍ଷ୍ମଣରେଖାର ଆବଶ୍ୟକତା କଥା କହିଥିଲେ । ବାମପନ୍ଥୀ ଭାବଧାରାରୁ ସାହିତ୍ୟକୁ ମୁକ୍ତ କରିବାକୁ ଯୁକ୍ତି କରିଥିଲେ । ଏହାକୁ ମଣି ଶଙ୍କର ଆୟାର ବିରୋଧ କରି ତାହାକୁ ଫାଲତୁ କଥା କହିଥିଲେ । ଏକତା, ବିଭିନ୍ନତା, ଲକ୍ଷ୍ମଣରେଖା ଓ ସାହିତ୍ୟର ମୁକ୍ତ ବା ସ୍ୱ ଚାଳିତ ହେବାକୁ ଦେବା ଉପରେ ଜାତୀୟ ବିତର୍କର ଆବଶ୍ୟକତା କଥା କହିଥିଲେ  ।

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ପ୍ରୋଟାମିନ ସଲଫେଟ

**ପ୍ରୋଟାମିନ ସଲଫେଟ** (ଇଂରାଜୀ ଭାଷାରେ **Protamine sulfate**) ଏକ ଔଷଧ ଯାହା ହେପାରିନ ଔଷଧର ପ୍ରଭାବକୁ ପ୍ରତ୍ୟାଗମନ କରାଏ । ମାତ୍ରାଧିକ ସ୍ୱଳ୍ପ ମଲିକୁଲାର ୱେଟ ହେପାରିନ (low molecular weight heparin overdose) ହୋଇଥିଲେ ଓ **ପ୍ରସବ** ସମୟରେ ହେପାରିନ (heparin overdose) ପ୍ରଭାବକୁ ପ୍ରତ୍ୟାଗମନ କରାଏ । ଏହା ଶିରାଭ୍ୟନ୍ତରରେ ଇଞ୍ଜେକସନ injection into a vein ଆକାରରେ ଦିଆଯାଏ ।

ପ୍ରୋଟାମିନ ସଲଫେଟର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ (low blood pressure), ଧୀର ହୃତ୍‌ପିଣ୍ଡ ଗତି (slow heart rate), ଆଲର୍ଜି ପ୍ରତିକ୍ରିୟା (allergic reactions) ଓ ବାନ୍ତି ହୋଇପାରେ । ଆଲର୍ଜି ପ୍ରତିକ୍ରିୟା ସାଂଘାତିକ ହୋଇ ଆନାଫାଇଲାକ୍‌ସିସ ହୋଇପାରେ । ଗର୍ଭାବସ୍ଥାରେ କୌଣସି ବିପଦ ଦେଖାଯାଇନଥିଲେ ମଧ୍ୟ ଏହା ଉପରେ ଯଥେଷ୍ଟ ଅନୁଶୀଳନ ହୋଇନାହିଁ । ହେପାରିନ ସ‌ହ ପ୍ରୋଟାମିନ ସଂଯୁକ୍ତ ହେବା ଯୋଗୁ ଏପରି କାର୍ଯ୍ୟକ୍ଷମ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଭାଏଲର କ୍ରୟ ମୂଲ୍ୟ ୨.୮୨ରୁ ୧୨.୨୦ ଆମେରିକୀୟ ଡଲାର । ପ୍ରଥମେ ଏହା ସାଲମୋନ (salmon) ଶୁକ୍ରାଣୁରୁ ତିଆରି ହୋଇଥିଲା ।

## ଆଧାର 
ଶ୍ରେଣୀ:ଔଷଧ
କେ. ଏମ. ବୀଣାମୋଲ

**କଳାଇଥୁମାକୁଝି ମାଥ୍ୟୁସ ବିନାମୋଲ , **ଜଣେ ପୂର୍ବତନ ଭାରତୀୟ ମହିଳା ଆଥଲେଟ । ତାଙ୍କର ଜନ୍ମ ୧୫ ଅଗଷ୍ଟ ୧୯୭୫ରେ କେରଲ ରାଜ୍ୟର ଇଦଦୁକି ଜିଲ୍ଲାର କୋମ୍ବିଦିଞ୍ଜାଳ ନାମକ ଗ୍ରାମରେ ହେଇଥିଲା । 

## ପେଶାଦାର କ୍ରୀଡ଼ାବିତ୍ ଜୀବନ 
କୌଣସି ଆନ୍ତର୍ଜାତୀୟ କ୍ରୀଡା ପ୍ରତିଯୋଗିତାରେ ଭାଇ ଭଉଣୀ ଯୋଡି ଏକ ସଙ୍ଗେ ପଦକ ଜିତିବାରେ ବୀଣାମୋଲ ଓ ତାଙ୍କ ଭାଇ କେ. ଏମ. ବିନୁ ଭାରତର ଏକମାତ୍ର ଯୋଡି ଭାବରେ ରହିଛନ୍ତି । ବୀଣାମୋଲ ମହିଳା ବିଭାଗର ୪୦୦ ମିଟର ରିଲେ ଓ ୮୦୦ ମିଟରରେ ଭାଗ ନେଉଥିଲେ । ୨୦୦୦ ମସିହା ଅଲମ୍ପିକ୍‌ସରେ ସେ ସେମିଫାଇନାଲ ପର୍ଯ୍ୟନ୍ତ ପହଞ୍ଚିବାରେ ପି.ଟି. ଉଷା ଓ ସିନି ଉଇଲିୟମଙ୍କ ପରେ ତୃତୀୟ ମହିଳା ଭାରତୀୟ  ଆଥଲେଟ । 

### ଅଲିମ୍ପିକ 
### ଏସୀୟ କ୍ରୀଡା ଅବଦାନ 
ବୁଶାନଠାରେ ହେଇଥିବା ଏସିୟ କ୍ରୀଡ଼ାରେ ସେ ମହିଳା ବିଭାଗର ୮୦୦ ମିଟର ଦୌଡ ଏବଂ ୪x୪୦୦ ମିଟର ମହିଳା ଦୌଡ ପ୍ରତିଯୋଗୀତାରେ ସ୍ୱର୍ଣ ପଦକ ପ୍ରାପ୍ତ ହେଇଥିଲେ .

## ସଫଳତା
## ପୁରସ୍କାର 
୨୦୦୦ ମସିହାରେ ଭାରତ ସରକାର ତାଙ୍କୁ ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରିଥିଲେ । . ପୁନର୍ବାର ସେ ୨୦୦୨-୨୦୦୩ ମସିହା ପାଇଁ ଅଞ୍ଜଲି ବେଦପାଠକ ଭଗବତଙ୍କ ସହ ଯୁଗ୍ମ ଭାବରେ " ରାଜୀବ ଗାନ୍ଧୀ ଖେଳ ରତ୍ନା" ପୁରସ୍କାର ଲାଭ କରିଥିଲେ । . ୨୦୦୪ ମସିହାରେ ସେ ନାଗରକା ସମ୍ମାନ ପଦ୍ମଶ୍ରୀ ପ୍ରାପ୍ତ ହେଇଥିଲେ । i.

## ବ୍ୟକ୍ତିଗତ ଜୀବନ 
ବିନାମୋଲ ବିବେକ ଜର୍ଜ ନାମକ ଜଣେ ପାଥୋଲଜିଷ୍ଟଙ୍କୁ ବିଭାହ କରିଛନ୍ତି ଓ ତାଙ୍କର ୨ ସନ୍ତାନ ରହିଛନ୍ତି । 

## ପୁନଶ୍ଚ ଦେଖଣା 
* List of Kerala Olympians

## ଆଧାର ସାନୁହ 
ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଟ୍ରାନେକ୍ସାମିକ ଏସିଡ

**ଟ୍ରାନେକ୍ସାମିକ ଏସିଡ** (ଇଂରାଜୀ ଭାଷାରେ **Tranexamic acid** ବା **TXA**) ଏକ ଔଷଧ ଯାହା ରକ୍ତସ୍ରାବର (blood loss) ଚିକିତ୍ସା ଓ ପ୍ରତିଷେଧ ଭାବରେ ବିଭିନ୍ନ ଅବସ୍ଥା ଯେପରିକି ବଡ଼ ଆଘାତ (major trauma), ଅପରେଶନ, ଦାନ୍ତ ବାହାର କରିବା (tooth removal) ସମୟରେ, ନାକରୁ ରକ୍ତସ୍ରାବ ଓ ମେନୋରେଜିଆ (heavy menstruation) ବା ଅତ୍ୟଧିକ ପରିମାଣର ଊତୁସ୍ରାବ ଇତ୍ୟାଦି ହେଲେ ଦିଆଯାଏ ।

ଏହି ଔଷଧର କ୍ୱଚିତ କୌଣସି ପ୍ରତିକ୍ରିୟା ଦେଖାଯାଏ । ଅଳ୍ପ କେତେକ କ୍ଷେତ୍ରରେ ବର୍ଣ୍ଣ ଦୃଷ୍ଟି (color vision) ପରିବର୍ତ୍ତନ, ରକ୍ତ ଜମାଟ (blood clots) ଓ ଆଲର୍ଜି ପ୍ରତିକ୍ରିୟା (allergic reaction) ହୋଇପାରେ । ଆଣ୍ଟିଫିବ୍ରିନୋଲାଇଟିକ (antifibrinolytic) ଶ୍ରେଣୀର ଟ୍ରାନେକ୍ସାମିକ ଏସିଡ ଏକ ଔଷଧ ।

ସନ ୧୯୬୨ରେ ଉଟାକୋ ଓକୋମାଟା (Utako Okamoto) ପ୍ରଥମେ ଟ୍ରାନେକ୍ସାମିକ ଏସିଡ ଆବିଷ୍କାର କରିଥିଲେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ହୋଲସେଲ ମୂଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।

## ଆଧାର
ମଧୁସ୍ମିତା ପଟ୍ଟନାୟକ

**ମଧୁସ୍ମିତା ପଟ୍ଟନାୟକ** ଓଡ଼ିଶାର ପ୍ରଥମ ମହିଳା ଫ୍ଳାଇଟ କମାଣ୍ଡର ।

## ସ୍କୁଲ ଓ କଲେଜ ଜୀବନ 
ମଧୁସ୍ମିତା ପଟ୍ଟନାୟକ ପ୍ରଥେମ ସ୍କୁଲ ଜୀବନ ରାୟଗଡାରେ ଆରମ୍ଭ କରିଥିଲେ। ସେ ସ୍କଟ୍‌ ହାଟ କନେଭନ୍ଟ ସ୍କୁଲରେ ନିଜର ପଢ଼ା ଜୀବନର ପ୍ରାରମ୍ଭ କରିଥିଲେ। ସେଠାରେ ସେ ଦଶମ ଶ୍ରେଣୀ ପଯ୍ୟନ୍ତ ପଢ଼ିବା ପରେ, ପରବର୍ତ୍ତୀ ପାଢପଢ଼ା ପାଇଁ ଭୁବନେଶ୍ୱରକୁ ଚାଲିଆସିଥିଲେ । ଭୁବେନଶ୍ୱରରେ  ବି.ଜେ.ବି  କଲେଜରେ ବାଣିଜ୍ୟରେ ସ୍ନାତକୋତ୍ତର ଅଧ୍ୟୟନ କରି ପାଠପଢ଼ା ସାରିଥିଲେ। ମଧୁସ୍ୱିତାଙ୍କୁ ବାଣିଜ୍ୟ ପାଠପଢ଼ା ପାଇଁ ମଧ୍ୟ ପରିବାରର ସହମତି ମିଳୁନଥିଲା କାରଣ ମଧୁସ୍ମିତାଙ୍କ ଅଭିଭାବକ ଉଭୟେ ଥିଲେ ଡାକ୍ତର। ଏବଂ ସମ୍ପର୍କୀୟଙ୍କଠୁ ନେଇ ପରିବାର ମଧ୍ୟରେ କିଏ ଡାକ୍ତର ଥିଲାତ, କିଏ ଇଂଜିନିୟର। ସେଥିପାଇଁ ମଧୁସ୍ମିତାଙ୍କ ବାପା ତାଙ୍କୁ ବି.ଏସ.ସିରେ ପାଠପଢ଼ିବା ପାଇଁ କହିଥିଲେ, ହେଲେ ଏ କଥାକୁ ମାନିନଥିଲେ ମଧୁ। ନିଜର ପରିଚୟ ସେ ଅଲଗା ଏକ ସ୍ଥାନରେ ଦେଖିବା ପାଇଁ ଚାହଁଥଲେ ଏବଂ ସେହି ଉସାହ ତାଙ୍କୁ ଆଗକୁ ନେଇଯାଇଥିଲା।     

## ବୈବାହିକ ଜୀବନ ଓ ପରିବାୟର କାହାଣୀ 
ମଧୁସ୍ମିତା ପଟ୍ଟନାୟକଙ୍କ ବିବାହ  ୨୦୦୦ ମସିହାରେ ଅଭିନାସଙ୍କ ସହ ହେଇଥିଲା। ଅଭିନାସ ଭାରତୀୟ ଆର୍ମିରେ କାର୍ଯ୍ୟରତ ଥିଲେ। ୨୦୦୪ ମସିହାରେ ମଧୁସ୍ମିତା ଏକ ପୁତ୍ର ସନ୍ତାନକୁ ଜନ୍ମ ଦେଇଥିଲେ। ୨୦୦୪ ମସିହାରେ ପୁତ୍ର ଜନ୍ମ ହେବା ପରେ ମଧୁସ୍ମିତାଙ୍କୁ ନିଜ କର୍ମକ୍ଷେତ୍ରରେ ହଇରାଣ ହେବାକୁ ପଡିଥିଲା ସେଥିପାଇଁ ମଧୁସ୍ମିତାଙ୍କ ସ୍ୱାମୀ ଅବସର ନେଇଯାଇଥିଲେ ଏବଂ ନିଜସ୍ୱ ଏକ ବ୍ୟବସାୟ ଆରମ୍ଭ କରିଥିଲେ। ମଧୁସ୍ମିତା ଏବଂ ତାଙ୍କ ପରିବାର ଏବେ ଦୁବାଇରେ ବସବାସ କରୁଛନ୍ତି। ମଧୁସ୍ମିତାଙ୍କ କର୍ମଜୀବନ ତାଙ୍କ ପରିବାରଠାରେ କୌଣସି ବାଧକ ସାଜିନଥିଲା। ମଧୁସ୍ମିତାଙ୍କ ସ୍ୱାମୀ ଏବଂ ପୁଅ ଦୁହେଁ ତାଙ୍କୁ ଖୁବ୍‌ ସମର୍ଥନ କରନ୍ତି। 

## ସଂଘର୍ଷର କାହାଣୀ 
ମଧୁସ୍ମିତାଙ୍କୁ  ସ୍ୱର୍ଗତଃ ବିଜୁ ପଟ୍ଟନାୟକଙ୍କ ପ୍ରୋସାହନରେ ଓଡ଼ିଶା ଫ୍ଳାଇଙ୍ଗ କ୍ଳବ୍‌ରେ  ତାଲିମ ନେବାପାଇଁ ସୁଯୋଗ ମିଳିଥିଲା । ୧୯୯୬ ମସିହାରେ ଆମେରିକାରୁ କାମର୍ସିୟାଲ ପାଇଲଟ ଲାଇସେନ୍ସ ମିଳିଥିଲା। ବିମାନ ଚଲେଇବାର ଅଭିଜ୍ଞତା ଯୋଗୁଁ ମଧୁସ୍ମିତାଙ୍କୁ ଜେଟ୍‌ ଇଞ୍ଜିନ ଏୟାରକ୍ରାଫ୍ଟର କମାଣ୍ଡର ଭାବେ  ପଦୋନ୍ନତି ମିଳିଥିଲା। ମଧୁସ୍ମିତା ଯେତେବଳେ ପାଇଲଟ ଟ୍ରେନିଙ୍ଗ ପାଇଁ ଅଧିକ ଶିକ୍ଷା ଅଜ'ନ କରିବାକୁ ଚାହିଁଲେ ସେ ସମୟରେ ଓଡ଼ିଶାରେ ପାଇଲଟ ଶିକ୍ଷାକୁ ଏତେ ପ୍ରାଧାନ୍ୟ ଦିଆଯାଉନଥିଲା କି ତାଲିମ ପାଇଁ  ଅଧିକ ଟ୍ରେନିଙ୍ଗ ଇଷ୍ଟିଚ୍ୟୁଟ ମଧ୍ୟ ନଥିଲା । ତେଣୁ ଅଧିକ ଶିକ୍ଷା ପାଇଁ ଆମେରିକା ଯିବା ପାଇଁ ପରିବାରରେ ଜଣେଇଥିଲେ। କିନ୍ତୁ ପରିବାରବର୍ଗ ସେଠାକୁ ଯିବା ପାଇଁ ମନା କରିଦେଇଥିଲେ। ଆମେରିକା ଯିବା ପାଇଁ ମଧୁସ୍ମିତାଙ୍କୁ ନିଜ ପରିବାରବର୍ଗଙ୍କୁ ବହୁତ ଅନୁରୋଧ କରିବା ପାଇଁ ପଡିଥିଲା ଏବଂ ଅନେକ ପ୍ରୟାସ ପରେ ସେ କଥାରେ ପରିବାର ବର୍ଗଙ୍କୁ  ମନେଇବାରେ ସଫଳ ହେଇଥିଲେ।

## ଆଧାର 
ଶ୍ରେଣୀ:ଓଡ଼ିଶାର ମହିଳା ପାଇଲଟ
ନମ୍ରତା ଦାସ

**ନମ୍ରତା ଦାସ** ଜଣେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ । ଓଡ଼ିଆ କଥାଚିତ୍ର ଜଗତରେ ସେ ଡଲି ଅପା ନାମରେ ମଧ୍ୟ ପରିଚିତ । ୧୯୭୩ ମସିହାରେ ନମ୍ରତା ଓଡ଼ିଆ ଚଳଚ୍ଚିତ୍ର ଧରିତ୍ରୀରେ ପ୍ରଥମ ଅଭିନୟ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ କନକଲତା, କୃଷ୍ଣ ସୁଦାମା, ବଳିଦାନ, ରାମାୟଣ, କାବେରୀ ଭଳି ଅନେକ ଚଳଚ୍ଚିତ୍ରରେ ଅଭିନୟ କରିଥିଲେ । 

## ପ୍ରାରମ୍ଭିକ ଜୀବନ
ନମ୍ରତା କେନ୍ଦ୍ରାପଡ଼ା ଜିଲ୍ଲାର ଅଳପୁଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ଜେଜେବାପା ଜଣେ ଜମିଦାର ଥିଲେ । ନମ୍ରତାଙ୍କର ଜଣେ ବଡ଼ ଭଉଣୀ ଥିଲେ ଏବଂ ତାଙ୍କ ତଳେ ଛୋଟ ଭାଇଟିଏ ଥିଲା । ପିଲାଦିନରୁ ତାଙ୍କ ମାଆ ମୃତ୍ୟୁବରଣ କରିବା ପରେ ତାଙ୍କ ବାପା ଆଉ ଥରେ ବିବାହ କରିଥିଲେ । ସାବତ ମାଆଙ୍କର ତିନୋଟି ଝିଅ ଏବଂ ଗୋଟିଏ ପୁଅ ହେଇଥିଲା । ଏହାର କିଛିଦିନ ପରେ ତାଙ୍କର ବାପାଙ୍କର ମୃତ୍ୟୁ ହୋଇଥିଲେ । ସେତେବେଳକୁ ନମ୍ରତାଙ୍କର ବଡ଼ ଭଉଣୀଙ୍କର ବିବାହ ହୋଇସାରିଥିଲା, ତେଣୁ ଘର ସମ୍ଭାଳିବାକୁ ନମ୍ରତା ଅଭିନୟକୁ ନିଜର ନିଶା ସ‌ହ ପେଶା ଭାବରେ ବାଛି ନେଇଥିଲେ । 

ନମ୍ରତା ତାଙ୍କର ଗାଆଁରେ ବିଦ୍ୟାଳୟ ସ‌ହ ମହାବିଦ୍ୟାଳୟ ଶିକ୍ଷା ମଧ୍ୟ ଶେଷ କରିଥିଲେ । ତାଙ୍କ ବାପା କଟକରେ ଚାକିରୀ କରିଥିବାରୁ ପରେ ପରେ ସେମାନଙ୍କର ପରିବାର କଟକ‌କୁ ସ୍ଥାନାନ୍ତର ହୋଇଯାଇଥିଲା । ନମ୍ରତା ବିବାହ କରିନାହାନ୍ତି । ସେ ତାଙ୍କର ବଡ଼ ଭଉଣୀଙ୍କର ଝିଅକୁ ନିଜର ଝିଅ କରିଥିଲେ ।

## ଅଭିନୟ ଜୀବନ
ନମ୍ରତା ଦେବୀ କଥାଚିତ୍ର, ମଞ୍ଚ, ବେତାର ଓ ଦୂରଦର୍ଶନରେ ଅଭିନୟ କରିଛନ୍ତି । ୯/୧୦ବର୍ଷ ବୟସରୁ ସେ ସ୍କୁଲ ନାଟକରେ ଅଭିନୟ ଆରମ୍ଭ କରିଥିଲେ । ବାପା ଓ ବଡ଼ ଭଉଣୀ ମନସ୍ୱିନୀଙ୍କ ପ୍ରେରଣା ତାଙ୍କୁ ଅଭିନୟକୁ ବୃତ୍ତି ଭାବରେ ଆବୋରୀ ନେବାରେ ସହାୟକ ହୋଇଥିଲା । କଟକ କଳା ବିକାଶ କେନ୍ଦ୍ରରେ ସେ ଦୁଷ୍ମନ୍ତ-ଶକୁନ୍ତଳା ନାଟକରେ ଶକୁନ୍ତଳା ଭୂମିକାରେ ଅଭିନୟ କରୁଥିଲେ । ସେହି ନାଟକର ଦର୍ଶକ ଭାବରେ ଥିଲେ ପ୍ରଯୋଜକ ଧୀର ବିଶ୍ୱାଳ ଓ ଚିତ୍ରପୁରୀ ପତ୍ରିକାର ସମ୍ପାଦକ ବସନ୍ତ ପଟ୍ଟନାୟକ । ନମ୍ରତାଙ୍କ ଅଭିନୟ ପଟୁତା ଦେଖି, ଧୀର ବିଶ୍ୱାଳ ତାଙ୍କୁ ଧରିତ୍ରୀ ଚଳଚ୍ଚିତ୍ରରେ ଅଭିନୟ କରିବାର ସୁଯୋଗ ଦେଇଥିଲେ ଓ ସେଠାରୁ ତାଙ୍କର ସିନେମା ଅଭିନୟ ଆରମ୍ଭ ହୋଇଥିଲା ।  ଏଯାବତ ସେ ୫ଶହରୁ ଉର୍ଦ୍ଧ୍ୱ ଓଡ଼ିଆ କଥାଚିତ୍ର, ୧ହଜାରରୁ ଉର୍ଦ୍ଧ୍ୱ ମଞ୍ଚନାଟକ ତଥା ବେତାର ଓ ଦୂରଦର୍ଶନ ପାଇଁ ଅନେକ ଧାରାବାହିକରେ ଅଭିନୟ କରିସାରିଛନ୍ତି ।

## ଅଭିନୀତ କଥାଚିତ୍ର
## ଅଭିନୀତ ଧାରାବାହିକ
## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୬୭ ଜନ୍ମ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ପାପମୋଚନୀ ଏକାଦଶୀ

**ପାପମୋଚନୀ ଏକାଦଶୀ** ଚୈତ୍ର ମାସ କୃଷ୍ଣ ପକ୍ଷ ଏକାଦଶୀ ତିଥିକୁ ବୁଝାଏ । ହିନ୍ଦୁ ଧର୍ମର ବିଶ୍ୱାସ ଅନୁଯାୟୀ ପାପ ହରଣ ନିମିତ୍ତ ଏହି ଏକାଦଶୀ ଦିନ ବ୍ରତ ରଖାଯାଏ । ଏହି ବ୍ରତ ଓଡ଼ିଶାର ଘରେ ଘରେ ପାଳନ ହୁଏ ।

## କିମ୍ବଦନ୍ତୀ
ପ୍ରାଚୀନ।କାଳରେ ଚୈତ୍ରରଥ ନାମକ ଏକ ସୁନ୍ଦର ବନ ଥିଲା। ଚୈତ୍ରରଥ ବଣରେ ଭ୍ରମଣ କରୁଥିବାବେଳେ ମଞ୍ଜୁଘୋଷା ନାମକ ଏକ ଅପସରା ନିଜ ଭାବ ଭଙ୍ଗୀରେ ମାଧବ ମୁନିଙ୍କୁ ବଶ କରିଥିଲେ । ନିଜ ତପସ୍ୟା ଭ୍ରଷ୍ଟ ହେବାରୁ ତପସ୍ୱୀ, ଅପସରାଙ୍କୁ ପିଶାଚ ହେବାକୁ ଅଭିଶାପ ଦେଲେ । ଅପସରାଙ୍କ ଆକୁଳ ପ୍ରାର୍ଥନା ଶୁଣି ତପସ୍ୱୀ ପାପମୋଚନୀ ବ୍ରତ କରିବାକୁ ପରାମର୍ଶ ଦେଇଥିଲେ । ବ୍ରତ ସମ୍ପୂର୍ଣ୍ଣ କରି ଅପସରା ପିଶାଚି ରୂପ ତ୍ୟାଗ କରି ସ୍ୱର୍ଗ ଚାଲିଯାଇଥିଲେ । ମାଧବ ମୁନି ମଧ୍ୟ ଏହି ବ୍ରତ କରି ଅପସରା ସଂସର୍ଗ ଜନିତ ପାପରୁ ମୁକ୍ତି ପାଇଥିଲେ ।

## ଆଧାର
ଶରତ କୁମାର ମହାନ୍ତି

**ଶରତ କୁମାର ମହାନ୍ତି** (୨୬ ଜାନୁଆରୀ ୧୯୩୮ - ୧୮ ମାର୍ଚ୍ଚ ୨୦୦୬)  ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ । ଶିଶୁ ସାହିତ୍ୟ, ବିଜ୍ଞାନ ଭିତ୍ତିକ ସାହିତ୍ୟ, ନିବନ୍ଧ ଓ ଜୀବନୀ ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ସେ ନିଜର ଅବଦାନ ଛାଡ଼ି ଯାଇଛନ୍ତି ।

## ବ୍ୟକ୍ତିଗତ ଜୀବନ 
ଶରତ, ୧୯୩୮ ମସିହାରେ କଟକ ଜିଲ୍ଲାର ଜରିପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବୀରବର ମହାନ୍ତି ଓ ମାତାଙ୍କ ନାମ ଆଦରମଣି ମହାନ୍ତି ଥିଲା । ବଟ୍ରାଣ୍ଡ ରସେଲଙ୍କ ଲେଖାଦ୍ୱାରା ସେ ପ୍ରଭାବିତ ଥିଲେ । ୨୦୦୬ ମାର୍ଚ୍ଚ ୧୮ ତାରିଖରେ ଭୁବନେଶ୍ୱରଠାରେ ତାଙ୍କର ତିରୋଧାନ ଘଟିଥିଲା ।

## ରଚନାବଳୀ 
ନିଜ ସାହିତ୍ୟ ରଚନା ବାବଦରେ ଶରତ କୁମାର ଲେଖିଥିଲେ " ଯଦି କୌଣସି ବଡ଼ ମଣିଷ ମତେ ଉଦବୁଦ୍ଧ କରନ୍ତି, ଗୋଟିଏ ମହାନ ଚିନ୍ତା ପ୍ରଭାବିତ କରେ, ତେବେ ତାକୁ ବାଣ୍ଟିବା ପାଇଁ ମୁଁ କଲମ ଧରେ । ଲେଖିଦେଲେ, ମୋ ନିଜ ସନ୍ତୋଷ ବଢେ, ନିଜକୁ ଅଧିକ ପୂର୍ଣ୍ଣ କଲା ପରି ଲାଗେ । ଏହି କାରଣରୁ ଲେଖେ ।"

### ଜୀବନୀ 
* ସକ୍ରେଟିସ ଓ ପ୍ଲେଟୋ - ୧୯୭୦
* ଜାଁ ପଲ ସାର୍ତ - ୧୯୭୩
* ଛତ୍ରପତି ବିବେକାନନ୍ଦ - ୧୯୮୨
* ମହାତ୍ମା ଗାନ୍ଧୀ - ୧୯୯୫
* ସୁଭାଷ ଚନ୍ଦ୍ର ବୋଷ - ୧୯୯୬
* ଗୌତମ ବୁଦ୍ଧ - ୧୯୯୬
* ବିବେକାନନ୍ଦ - ୧୯୯୭
* ଜବାହରଲାଲ - ୧୯୯୯
* ରାଧାକ୍ରିଷ୍ଣନ - ୨୦୦୬
* ବୁଦ୍ଧଂ ଶରଣଂ ଗଚ୍ଛାମି - ୨୦୦୬

### ଶିଶୁ ସାହିତ୍ୟ 
* ଆଣ୍ଡରସନଙ୍କ ପରୀ କାହାଣୀ - ୧୯୮୦
* ଗ୍ରୀକ ପୁରାଣ ଗପ - ୧୯୮୧
* ୫୦ ଏସପ କାହାଣୀ - ୨୦୦୫
* କେତୋଟି ବିଶିଷ୍ଟ ପକ୍ଷୀ - ୨୦୦୬

### ପ୍ରବନ୍ଧ 
* ଗାନ୍ଧୀ ମଣିଷ - ୨୦୦୦
* ଅସ୍ତିତ୍ୱବାଦର ମର୍ମକଥା - ୧୯୭୯
* ଗ୍ରୀକ ଜାତିର ଜୀବନଗାଥା - ୧୯୮୨
* ମିଶର - ୨୦୦୩
* ମେସୋପଟାମିଆ - ୨୦୦୪
* ସଂସ୍କୃତି ଅପସଂସ୍କୃତି - ୧୯୮୪
* ବୋଦାଙ୍କର ଦାଦାଗିରି ଓ ଅନ୍ୟାନ୍ୟ ପ୍ରବନ୍ଧ - ୧୯୯୨
* ଏଣୁତେଣୁ କିଛି - ୧୯୯୨
* କ୍ୟାରିଅରିଷ୍ଟ ସାହିତ୍ୟ ଚାଷ ପ୍ରସଙ୍ଗ - ୧୯୯୬ 
* ପ୍ରାଚୀନ ସଭ୍ୟତାର କାହାଣୀ : ଗ୍ରୀସ - ୨୦୧୬

### ବିଜ୍ଞାନ ପୁସ୍ତକ 
* ବୈଜ୍ଞାନିକ ଚିନ୍ତାଧାରା - ୧୯୬୪
* ଆକାଶର ଆହ୍ୱାନ - ୧୯୬୫
* ବିଜ୍ଞାନର ଦୃଷ୍ଟି - ୧୯୭୩
* ଆଧୁନିକତାର ରୂପରେଖ - ୧୯୯୪
* ଏକବିଂଶ ଶତାବ୍ଦୀର ନଷ୍ଟ ପରିବେଶ - ୧୯୯୫
* ଆଟମରୁ କ୍ୱାଣ୍ଟମ - ୧୯୯୮
* ସୂର୍ଯ୍ୟ ପରିବାର - ୨୦୦୧
* ମହାନ୍ ବୈଜ୍ଞାନିକ ଉଦ୍ଭାବନ - ୨୦୧୬
* ଭୂବିଜ୍ଞାନ ପରିଚୟ - ୨୦୧୬

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୨୦୦୨ (ଗାନ୍ଧୀ ମଣିଷ ପୁସ୍ତକ ପାଇଁ) 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ଗ୍ରୀକ୍ ଜାତିର ଜୀବନଗାଥା), ୧୯୮୩
* ଶାରଳା ପୁରସ୍କାର, (ସଂସ୍କୃତି ଅପସଂସ୍କୃତି)୧୯୮୮
*ପ୍ରାଣକୃଷ୍ଣ ପରିଜା ବିଜ୍ଞାନ ସାହିତ୍ୟ ସମ୍ମାନ, ୧୯୯୭ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
## ଆଧାର 
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ସାହିତ୍ୟିକ
ରୁଦ୍ରମା ଦେବୀ

**ରୁଦ୍ରମା ଦେବୀ** (ମୃତ୍ୟୁ: ୧୨୮୯ କିମ୍ବା ୧୨୯୫) ଭାରତୀୟ ଇତିହାସ ଅନୁସାରେ କାକତୀୟ ସାମ୍ରାଜ୍ୟର ରାଣୀ ଥିଲେ । ସେ ଜଣେ ନାରୀ ହେଲେ ମଧ୍ୟ ରାଜ୍ୟରେ ତାଙ୍କୁ ଯୁବରାଜ ଘୋଷଣା କରାଯାଇଥିଲା । ସମ୍ଭବତଃ ୧୨୬୩ ମସିହାରେ ତାଙ୍କୁ କାକତୀୟ ସାମ୍ରାଜ୍ୟର ଉତ୍ତରାଧିକାରୀ ଘୋଷଣା କରାଯାଇଥିଲା । ରୁଦ୍ରାମା ଦେବୀ କାକତୀୟ ସାମ୍ରାଜ୍ୟର ରାଜା ଗଣପତି ଦେବଙ୍କର କନ୍ୟା ଥିଲେ । ଗଣପତି ଦେବଙ୍କର କେହି ପୁତ୍ର ସନ୍ତାନ ନ ଥିବାରୁ ଏବଂ ସାମନ୍ତ ରାଜାମାନଙ୍କୁ ଏକଜୁଟ କରି ବାନ୍ଧି ରଖିବା ପାଇଁ ତାଙ୍କର ମହାମନ୍ତ୍ରୀଙ୍କ ପ୍ରରୋଚନାରେ ସେ ରୁଦ୍ରମା ଦେବୀଙ୍କୁ ରୁଦ୍ରଦେବ ଭାବରେ ଘୋଷଣା କରିଥିଲେ ।

## ଶାସନ 
ରୁଦ୍ରମା ଦେବୀ ସମ୍ଭବତଃ ୧୨୬୧-୬୨ ମସିହାରେ ତାଙ୍କ ପିତା ଗଣପତି ଦେବଙ୍କ ସ‌ହ ମିଳିତ ଭାବରେ କାକତୀୟ ସାମ୍ରାଜ୍ୟର ଶାସନ ଭାର ଗ୍ରହଣ କରିଥିଲେ । ରୁଦ୍ରମା ଦେବୀ ୧୨୬୩ ମସିହାରେ ସମ୍ପୂର୍ଣ୍ଣ ଶାସନଭାର ନିଜ ହାତକୁ ନେଇଥିଲେ ବୋଲି ଅନୁମାନ କରାଯାଏ । ରୁଦ୍ରାମା ଦେବୀ ଅନେକ ସାମନ୍ତରାଜାଙ୍କର କରଛାଡ଼ କରିଦେଇଥିଲେ, ଯାହାଫଳରେ ସେମାନେ କାକତୀୟ ସାମ୍ରାଜ୍ୟପ୍ରତି ଅନୁଗ୍ରହ ରହିଥିଲେ । ବୀରଭଦ୍ର ଦେବ ତାଙ୍କ ରାଜ୍ୟର ଶାସନରେ ପ୍ରାୟତଃ ସେତେଟା ସକ୍ରିୟ ନ ଥିଲେ । ବୀରଭଦ୍ର ଦେବ ଏବଂ ରୁଦ୍ରମା ଦେବୀଙ୍କର ଦୁଇଗୋଟି ଝିଅ ଥିଲେ ।

ରୁଦ୍ରମା ଦେବୀ ସମ୍ଭବତଃ ୧୨୮୯ରେ ଏକ ଯୁଦ୍ଧରେ ପ୍ରାଣ ହରାଇଥିଲେ । ମାତ୍ର କିଛି ତ‌ଥ୍ୟ ଅନୁସାରେ ସେ ୧୨୯୫ଯାଏଁ ଜୀବିତ ଥିଲେ ବୋଲି ଜଣାଯାଏ । ରୁଦ୍ରାମାଦେବୀ ତାଙ୍କର ଶାସନ ଭାର ତାଙ୍କର ଜଣେ କନ୍ୟାର ପୁଅ ପ୍ରତପରୁଦ୍ରଙ୍କୁ ସମର୍ପିଥିଲେ ।

## ଆଧାର
## ଟିପ୍ପଣି
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଭାରତର ଇତିହାସ
ଶିବାନୀ କଟାରିଆ

**ଶିବାନୀ କଟାରିଆ , ** (ଜନ୍ମ ୨୭ ସେପ୍ଟେମ୍ବର ୧୯୯୭ ) ଜଣେ ଭାରତୀୟ ସନ୍ତରଣକାରୀ । ସେ ୨୦୧୬ ମସିହାର ଅଲିମ୍ପିକ ପାଇଁ ଯୋଗ୍ୟତା ହାସଲ କରି ବ୍ରାଜିଲର ରିଓ ଠାରେ ପ୍ରତିଯୋଗୀତାରେ ଭାଗନେଇଥିଲେ । ସେ ୨୦୦ ମିଟର ବ୍ୟକ୍ତିଗତ ମହିଳା ବିଭାଗ ସନ୍ତରଣରେ ପ୍ରଥମ ରାଉଣ୍ଡରେ ସେମିଫାଇନାଲ ପାଇଁ ଯୋଗ୍ୟତା ହାସଲ କରିପାରିନଥିଲେ । ତାଙ୍କ ନାମରେ ଭାରତୀୟ ଜାତୀୟ ମହିଳା ସନ୍ତରଣ ରେକର୍ଡ ସବୁ ରହିଛି । ସେ କଲମ୍ବୋଠାରେ ୨୦୧୬ ମସିହା ଦକ୍ଷିଣ ଏସିୟା ସନ୍ତରଣ ପ୍ରତିଯୋଗୀତାରେ ମଧ୍ୟ ଭାଗନେଇଥିଲେ ।  ୨୦୦୪ ମସିହା ପରେ ସେ ଅଲିମ୍ପିକ ପାଇଁ ଯୋଗ୍ୟତା ହାସଲ କରିବା ପ୍ରଥମ ମହିଳା ସନ୍ତରଣକାରୀ । .

## ଆଧାର 
ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ଟୁଣ୍ଡେ କବାବ

**ଟୁଣ୍ଡେ କବାବ** ଏକ ଆମିଷ ଖାଦ୍ୟ ଅଟେ । ଟୁଣ୍ଡେ କବାବ ପ୍ରସ୍ତୁତ ପାଇଁ ମଇଁଷି ମାଂସ ବ୍ୟବହାର କରାଯାଏ । ଉତ୍ତର ପ୍ରଦେଶର ଲକ୍ଷ୍ନୌ ସହରରେ ଏହା ଏକ ପ୍ରସିଦ୍ଧ ଖାଦ୍ୟ ଅଟେ । ଏହାକୁ ଅବଦ୍ଧ ପ୍ରାଦେଶିକ ରାନ୍ଧଣାରେ ତିଆରି କରାଯାଏ । 
ଟୁଣ୍ଡେ କବାବ ମୋଗଲମାନଙ୍କ ଏକ ନିତିଦିନିଆ ଖାଦ୍ୟ ଅଟେ । ଏହାକୁ ପରଟା ସହ ଖିଆଯାଇଥାଏ ।

୧୯୧୬ ମସିହାରେ ମୁରାଦ ଅଲ୍ଲୀ ଏହାକୁ ଉଦ୍ଭାବନ କରିଥିଲେ । ଏହାର ସ୍ୱତନ୍ତ୍ର ସ୍ୱାଦ ପାଇଁ  ୧୬୦ ପ୍ରକାର ମସଲାର ଉପଯୁକ୍ତ ମାତ୍ରା ଗୁରୁତ୍ୱ ବହନ କରିଥାଏ । ଉତ୍ତର ପ୍ରଦେଶ ସରକାର ୨୦୧୭ ମାର୍ଚ୍ଚ ୨୧ରେ କଂସେଇ ଖାନା ନିଷେଧ କରିବା ପରେ କବାବ ବ୍ୟବସାୟରେ ମାନ୍ଦା ଆସିଥିଲା ।

## ପ୍ରସ୍ତୁତି
### ଉପାଦାନ
ଗୋମାଂସ, ଗରମ ମସଲା, ଅଦା, ରସୁଣ, ଦହି, ଗୁଜୁରାତି ଗୁଣ୍ଡ, ଲବଙ୍ଗ ଗୁଣ୍ଡ, ଘିଅ, ପୁଦିନା ଗୁଣ୍ଡ, ମୁଦି ଆକାରର କଟା ପିଆଜ, ଭିନେଗାର, ଚିନି ଏବଂ ଲେମ୍ବୁ ଆଦି ଉପାଦାନରେ ଟୁଣ୍ଡେ କବାବ ପ୍ରସ୍ତୁତ ହୁଏ ।
## ଆଧାର
ଶ୍ରେଣୀ:ଦକ୍ଷିଣ ଏସୀୟ ଖାଦ୍ୟ
ଗଗନଦୀପ କୌର

**ଗଗନଦୀପ କୌର** (ଜନ୍ମ -୧୯୯୪ ) ଜଣେ ଭାରତୀୟ ମହିଳା ଅର୍ଚର । ସେ ଭାରତର ପଞ୍ଜାବ ରାଜ୍ୟରୁ  ମହିଳା ଆର୍ଚରିରେ ଆନ୍ତର୍ଜାତିକ ପଦକ ଜିତିଥିବା ପ୍ରଥମ ମହିଳା ।ସେ ସାଥି ଅର୍ଚର ଝାନୁ ହାସଡା , ଭାଗ୍ୟବତୀ ଚାନୁଙ୍କ ସହ ମହିଳା ଦଳଗତ ପ୍ରତିଯୋଗିତାରେ ମାଲେସିଆ  ମହିଳା ଦଳକୁ ପରାସ୍ତ କରିଥିଲେ । ତାଙ୍କୁ ଏଥିପାଇଁ ପଞ୍ଜାବ ବିଶ୍ୱବିଦ୍ୟାଳୟ ତରଫରୁ 2 ଲକ୍ଷ ଟଙ୍କାର ପୁରସ୍କାର ପ୍ରଦାନ କରାଯାଇଥିଲା । ସେ 2010 ମସିହା ଦିଲ୍ଲୀଠାରେ ହେଇଥିବା କମନୱେଲ୍‌ଥ ଗେମରେ ଭାରତ ପାଇଁ ଅର୍ଚେରୀରେ ପ୍ରତିଯୋଗିତା କରିଥିଲେ । ସେ ୨୦୧୧ ମସିହାରେ ଚୀନର ଶେଞ୍ଝେନଠାରେ ମଧ୍ୟ ପ୍ରତିଯୋଗିତାରେ ଭାଗନେଇଥିଲେ । 

## ଆଧାର 
ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ ଲୋକ
ସୁଚେତା କଡେଥାଙ୍କର

**ସୁଚେତା କଡେଥାଙ୍କର** () (ଜନ୍ମ ୩୧ , ଡିସେମ୍ବର , ୧୯୭୭ )j j in Mongolia,ଜଣେ ଭାରତୀୟ ସୂଚନା ପ୍ରଯୁକ୍ତି ବିଦ୍ୟା ( Information Technology) ବିଶେଷଗ୍ଣ୍ୟା । ସେ ମଙ୍ଗୋଲିଆ ଦେଶର ଥିବା ଏସିଯା ମହାଦେଶର ସର୍ବ-ବୃହତ ଗୋବୀ ମରୁଭୁମିରେ ୧୦୦୦ କିଲୋମିଟର ବ୍ୟାପୀ ଦୂରତାକୁ ପାଦରେ ଚାଲି ଯାଇ ରେକର୍ଡ କରିଥିଲେ । ଏହା କରିବାରେ ସେ ପ୍ରଥମ ଭାରତୀୟ ମହିଳା । . ସୁଚେତା ଏହି ଅଭିଯାନରେ ବିଶ୍ୱର ବିଭିନ୍ନ ଦେଶର 13 ଜଣ ମହିଳାଙ୍କ ଦଳରେ ସାମିଲ ଥିଲେ । କେତେକ ସ୍ଥଳରେ ଓଟମାନଙ୍କ ସହାୟତା ମଧ୍ୟ ନିଆ ଯାଇଥିଲା । .

## ଜୀବନୀ 
ସୁଚେତା ପୁନେର ଫରଗୁସନ କଲେଜରୁ ଇତିହାସରେ ସ୍ନାତକୋତ୍ତର ଉପାଧି ପ୍ରାପ୍ତ ହେଇଥିଲେ । ସେ ପ୍ରଥମରୁ ଜଣେ ସାମ୍ବାଦିକ ଭାବରେ କାର୍ଯ୍ୟ କରିଥିଲେ ।. . ପରେ ସେ ସୂଚନା ପ୍ରଯୁକ୍ତି ବିଷୟରେ ଗବେଷଣା କରି ସେଥିରେ କାର୍ଯ୍ୟ କଲେ। ପର୍ବତ ଚଢିବା , ଟ୍ରେକିଙ୍ଗ , ସାଇକ୍ଲିଙ୍ଗ ଆଦି ତାଙ୍କର ସୌଖୀନ ଅବୟସ ଥିଲା ଓ ସେ ଏଭରେସ୍ଟ ପର୍ବତ ଆଞ୍ଚଲରେ ମଧ୍ୟ ଟ୍ରେକିଙ୍ଗକୁ ଯାଇଥିଲେ । ନିକଟସ୍ଥ ସିଙ୍ଘାଗଡ ଦୁର୍ଗରେ ମଧ୍ୟ ସେ ଟ୍ରେକିଙ୍ଗରେ ଯାଇଥିଲେ । 

### ଗୋବୀ ମରୁଭୁମି ପଦଯାତ୍ରା 
[ଡାହାଣ|thumb|Gobi Desert sand dune in [ମଙ୍ଗୋଲିଆ|Mongolia]]
ତାଙ୍କର ଗୋବୀ ମରୁଭୁମି ଯାତ୍ରା ଅନୁଭୂତିକୁ ସେ " Gobi Crossing in 2011" ନାମକ ପୁସ୍ତକରେ ବର୍ଣ୍ଣନା କରିଛନ୍ତି । ଏହି ଯାତ୍ରା ଆଇଆର୍ଲାଣ୍ଡର ଏକ୍ସପ୍ଲୋର ଫାଉଣ୍ଡେସନ ନାମକ ଏକ ପ୍ରତିଷ୍ଠାନଦ୍ୱାରା କରାଯାଇଥିଲା ।  ଏହା ସମୁଦାୟ ୧୬୦୦ କିଲୋମିଟର ବ୍ୟାପୀ ଥିଲା ଓ ଏଥିରେ କାନଦାହାର ମଧ୍ୟ ଦେଇ ଯିବାର ଥିଲା ।  ଏହି କଠିନ ଯାତ୍ରାରେ ୭ ଜଣ ମହିଳା ସାମିଲ ଥିଲେ ମଧ୍ୟ ସୁଚେତାଙ୍କ ସମେତ ମାତ୍ର 3 ଜଣ ଯାତ୍ରା ସମାପ୍ତି ପର୍ଯ୍ୟନ୍ତ ରହିପାରିଥିଲେ । . ଆନ୍ତର୍ଜାତିକ ବନ୍ଧୁତା ତଥା ମଙ୍ଗୋଲିଆ ଶିଶୁ ମାନଙ୍କ ଶିକ୍ଷାର ବିକାଶକୁ ଉତଶାହିତ କରିବାକୁ ଏହା କରାଯାଇଥିଲା । 

## ପୁରସ୍କାର ଓ ସମ୍ମାନ 
ତାଙ୍କ ନାମକୁ ଲିମକା ବୁକ ଅଫ ରେକର୍ଡରେ ସ୍ଥାନିତ କରା ଯିବା ସହ ତାଙ୍କୁ ଅନେକ ପୁରସ୍କାର ପ୍ରଦାନ କରାଯାଇଛି । .

## ଭବିଷ୍ୟତ ଯୋଜନା 
ସୁଚେତା ଭବିଷ୍ୟତରେ ୪୫୦୦ କିଲୋମିଟର ବ୍ୟାପୀ ପଦଯାତ୍ରା ହିମାଳୟରୁ ପାକିସ୍ଥାନ ଯାଏ କରିବାକୁ ଯୋଜନା ରଖିଛନ୍ତି । .

## ପୁନଶ୍ଚ ପଠନ 
* Desert exploration
* List of firsts in India

## ଆଧାର 
ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ମଞ୍ଜୁ ବାଲା

**ମଞ୍ଜୁ ବାଲା ସ୍ୱାମୀ ** ( ଜନ୍ମ ୧ , ଜୁଲାଇ ୧୯୮୯ ) ଜଣେ ଭାରତୀୟ ମହିଳା ଆଥଲେଟ । ସେ ହମ୍ମାର ଥ୍ରୋ ବିଭାଗରେ ପ୍ରତିଯୋଗିତା କରିଥାନ୍ତି । ସେ ୨୦୧୪ ମସିହାରେ ଦକ୍ଷିଣ କୋରିଆର ଇଞ୍ଜିଆନଠାରେ ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ହାସଲ କରିଥିଲେ ।   

ପରେ ରୌପ୍ୟ ପାଇଥିବା ପ୍ରତିଯୋଗୀ ଝଙ୍ଗ ଡୋପ  ଟେଷ୍ଟରେ ବିଫଳ ହେବା ଯୋଗୁଁ ତାଙ୍କୁ ରୌପ୍ୟ ପଦକ ଦିଆଯାଇଥିଲା । ତେବେ ପୁଣି ରୌପ୍ୟ ବିଜେତାଙ୍କୁ ନିର୍ଦୋଷ ସାବିତ କରାଯାଇ ରୌପ୍ୟ ଦିଆ ଯାଇଥିଲା । .

## ଆଧାର 
## ବାହାର ଲିଙ୍କ 
* IAAF
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଗରିମା ଚୌଧୁରୀ

**ଗରିମା ଚୌଧୁରୀ** (ଜନ୍ମ ଏପ୍ରିଲ ୨ , 1990 ) ଜଣେ ଭାରତୀୟ ମହିଳା ଯୁଡୋ ଖେଳାଳି । ତାଙ୍କର ଜନ୍ମ ମିରତଠାରେ ହେଇଥିଲା । ସେ ୨୦୧୨ ମସିହା ଲଣ୍ଡନ ଅଲିମ୍ପିକରେ ଭାଗନେବା ପାଇଁ ଭାରତର ଏକ ମାତ୍ର ଯୁଦୋକା ଭାବରେ ମହିଳା ୬୩ କିଲୋଗ୍ରାମ ବର୍ଗରେ ଯୋଗ୍ୟତା ଅର୍ଜନ କରିଥିଲେ । .

## ବାଲ୍ୟକାଳ ଓ ଟ୍ରେନିଂ 
ମଧ୍ୟବିତ୍ତ ପରିବାରରେ ଜନ୍ମିତ ଗାରିମା ତାଙ୍କର ବାଲ୍ୟକାଳରୁ କ୍ରୀଡ଼ା ପ୍ରତି ଆକର୍ଷିତ ଥିଲେ । ସେ କବାଡି , କ୍ରିକେଟ ଓ ଆଥଲେଟିକ ପରି କ୍ରୀଡ଼ାରେ ଭାଗ ନଉଥିଲେ । ତାଙ୍କ ମାଁ ଏଥିରେ ତାଙ୍କୁ ସହାୟତା କରୁଥିଲେ । ଯୁଡୋ ଶିକ୍ଷା ଲାଭ କଳା ପରେ ସେ ନିଜ ରାଜ୍ୟ ଉତ୍ତରପ୍ରଦେଶ ପାଇଁ ଯୁଡୋ ପ୍ରତିଯୋଗିତାମାନଙ୍କରେ ଭାଗ ନେଇ ଆସୁଥିଲେ । କିନ୍ତୁ ଉତ୍ତର ପ୍ରଦେଶ ଖେଳ ବିଭାଗ ତରଫରୁ ସେ ହରିୟାଣା ରାଜ୍ୟ ତରଫରୁ ଜାତୀୟା କ୍ରୀଡ଼ା ମାନଙ୍କରେ ଭାଗ ନେଲେ । 

୨୦୦୪ ମସିହାରୁ ସେ ପାଟିଆଲା ଜାତୀୟ କ୍ରୀଡ଼ା ଏକାଡେମିରେ ଜୀବନ ଶର୍ମାଙ୍କଠାରୁ କୋଚିଙ୍ଗ ନେଇଥିଲେ ।   ସେଠାରେ ସେ ବାଳକ ମାନଙ୍କ ସହ ଟ୍ରେନିଂ ନେବାକୁ ହେଇଥିଲା । .

## ୨୦୧୨ ଗ୍ରୀଷ୍ମ କାଳୀନ ଅଲିମ୍ପିକ 
ସେ ପ୍ଯାରିସଠାରେ ହେଇଥିବା ବିଶ୍ୱ ଯୁଡୋ ଚମ୍ପିୟାନଶିପରେ ଓ ପରେ ବିଶ୍ୱ ଯୁଡୋ କପରେ ଭାଗ ନେଇ ଅଲିମ୍ପିକ ପାଇଁ ଯୋଗ୍ୟତା ହାସଲ କରିଥିଲେ । ସେଥିରେ ସେ ତାଙ୍କ ବର୍ଗ ୫୩ କିଲୋଗ୍ରାମରେ ସେ ସପ୍ତମ ସ୍ଥାନ ଅଧିକାର କରିଥିଲେ । .ଅଲିମ୍ପିକ ପାଇଁ ଗାରିମା ଜର୍ମାନ ଦେଶ ଯାଇ ଟ୍ରେନିଂ ନେଇଥିଲେ । . 

## ଆଧାର 
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଖେଳାଳି
ସୁରୀନ୍ଦର କୌର

ସୁରୀନ୍ଦର କୌର, (ଜନ୍ମ ୧୨ ଜୁଲାଇ , ୧୯୮୨) ଜଣେ ଭାରତୀୟ ଜାତୀୟ ମହିଳା ହକି ଖେଳାଳି ।ତାଙ୍କର ଜନ୍ମ ହରିୟାଣା ରାଜ୍ୟର କୁରୁକ୍ଷେତ୍ର ଜିଲ୍ଲାରେ ଶହବାଦ ମରକନ୍ଦାଠାରେ ହେଇଥିଲା । ନୂଆ ଦିଲ୍ଲୀଠାରେ ହେଇଥିବା ଏସିଆ କପ ମହିଳା ହକି ପ୍ରତିଯୋଗୀତାରେ ଭାରତ ସ୍ୱର୍ଣ୍ଣ ପଦକ ଜିତିଥିବା ଦଳରେ ସେ ୨୦୦୪ ମସିହାରେ ଖେଳିଥିଲେ । ଏହା ସହ ସେ ୨୦୦୬ ମସିହାରେ ଦୋହାଠାରେ ହେଇଥିବା ଏସିଆ କପ ଓ ୨୦୦୨ ମସିହାରେ ଜୋହାନ୍ସବର୍ଗଠାରେ ହେଇଥିବା ଚମ୍ପିୟାନ ଚେଲେଞ୍ଜ ହକି ପ୍ରତିଯୋଗୀତାରେ ଭାରତୀୟ ମହିଳା ଦଳରେ ସାମିଲ ଥିଲେ । 

## ଆଧାର 
* Biography 
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଞ୍ଜାବୀ ଲୋକ
ଖୁସବିର କୌର

**ଖୁସବିର କୌର**  ‍(ଜନ୍ମ ୯ ଜୁଲାଇ , ୧୯୯୩) ଜଣେ ଭାରତୀୟ ମହିଳା କ୍ରୀଡ଼ାବିତ୍ । ସେ ୨୦ କିଲୋମିଟର୍ ଚାଲିବା ଦୌଡ଼ ପ୍ରତିଯୋଗିତାରେ ଅଂଶ ଗ୍ରହଣ କରିଥାନ୍ତି ।  ଶ୍ରୀଲଙ୍କାର କଲମ୍ବୋଠାରେ ଅନୁଷ୍ଠିତ ହେଇଥିବା ୨୦୧୨ ଜୁନିଅର ଏସିଆ ଆଥ୍‍ଲେଟିକ ଚମ୍ପିୟାନଶିପରେ ୧୦୦୦୦ ମିଟର ଚାଲିବା ଦୌଡ଼ ପ୍ରତିଯୋଗିତାରେ ବ୍ରୋଞ୍ଜ ପଦକ ହାସଲ କରି ସେ ସମସ୍ତଙ୍କର ଦୃଷ୍ଟି ଆକର୍ଷଣ କରିଥିଲେ । ୨୦୧୩ ମସିହାର ବିଶ୍ୱ ଚମ୍ପିୟାନଶିପରେ ଭାଗ ନେଇ ସେ ୩୯ତମ ସ୍ଥାନ ହାସଲ କରିଥିଲେ । ୨୦୧୪ ମସିହାରେ ଜାପାନଠାରେ ସେ ଏସିଆ ଚାଲିବା ଦୌଡ଼ ପ୍ରତିଯୋଗିତାରେ ଭାଗ ନେଇ ବ୍ରୋଞ୍ଜ ପଦକ ହାସଲ କରିଥିଲେ । ଏହି ପ୍ରତିଯୋଗୀତାରେ ତାଙ୍କ ପ୍ରଦର୍ଶନ ଜାତୀୟ ରେକର୍ଡ ମାନ୍ୟତା ଲାଭ କରିଥିଲା ।

*ଏଙ୍ଗଲିଆନ୍ ମେଡାଲ ହଣ୍ଟ୍* କମ୍ପାନୀ ତାଙ୍କର ପ୍ରଯୋଜକ ଭାବରେ ରହିଛି ।

## ଜୀବନୀ 
ପଞ୍ଜାବର ଅମୃତସର ନିକଟସ୍ଥ ରସୁଲପୁର କାଲାନ ନାମକ ଏକ କ୍ଷୁଦ୍ର ସହରରେ ଜନ୍ମଗ୍ରହଣ କରିଥିବା ଖୁସ୍‍ବିର୍ ୫ କିଲୋମିଟର ଓ ୧୦ କିଲୋମିଟର ଚାଲିବା ଦୌଡ଼ରେ ଜୁନିଅର ସ୍ତରର ଜାତୀୟ ରେକର୍ଡ଼୍ ସ୍ଥାପନ କରିଥିଲେ । ଯୁବ ଏସିଆ କ୍ରୀଡ଼ାରେ ସେ ଦ୍ୱିତୀୟ ସ୍ଥାନ ଓ ଜୁନିଅର ଏସିଆ କ୍ରୀଡ଼ାରେ ତୃତୀୟ ସ୍ଥାନ ପ୍ରାପ୍ତ କରିଥିଲେ । ସିନିୟର୍ ଏସିଆ ଚାଲିବା ଦୌଡ଼ ପ୍ରତିଯୋଗିତାରେ ସେ ପଞ୍ଚମ ସ୍ଥାନରେ ରହିଥିଲେ । ୨୦୧୩ ମସିହାରେ ସେ ମସ୍କୋଠାରେ ବିଶ୍ୱ ଚାଲିବା ଦୌଡ଼ ଚମ୍ପିୟାନଶିପରେ ସେ ତାଙ୍କର ଶ୍ରେଷ୍ଠ ସମୟ ହାସଲ କରି ୩୯ତମ ସ୍ଥାନରେ ରହିଥିଲେ ।

## ଆଧାର 
ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଟିଣ୍ଟୁ ଲୁକ୍କା

**ଟିଣ୍ଟୁ ଲୁକ୍କା** (ଜନ୍ମ ୨୬ ଏପ୍ରିଲ ୧୯୮୯ ) ଜଣେ ଭାରତୀୟ ମହିଳା ଆଥଲେଟ । ସେ ମଧ୍ୟ -ଦୂରତା ଦୌଡ ପ୍ରତିଯୋଗିତା ମାନଙ୍କରେ ଦେଶ ଓ ବିଦେଶରେ ଅନେକ ପଦକ ହାସଲ କରିଛନ୍ତି । ତାଙ୍କର ଜନ୍ମ କେରଳ ରାଜ୍ୟର ଭାଲାଥୋଡେଠାରେ ହେଇଥିଲା 

କ୍ରୀଡ଼ା ଅବଦାନ 
ଟିଣ୍ଟୁ ୮୦୦ ମିଟର ମହିଳା ଡୋଡାରେ ଭାରତୀୟ ଜାତୀୟ ରେକର୍ଡର ଅଧିକାରୀ । ସେ ୨୦୧୬ ମସିହାରେ ବ୍ରାଜିଲର ରିଓଠାରେ ହେଇଥିବାଅଲିମ୍ପିକ ଖେଳରେ 800 ମିଟର ମହିଳା ଦୌଡ ପାଇଁ ଯୋଗ୍ୟତା ଅର୍ଜନ କରିଥିଲେ । ଏହା ପୂର୍ବରୁ ମଧ୍ୟ ୨୦୧୨ ମସିହା ଲଣ୍ଡନ ଅଲିମ୍ପିକରେ ମଧ୍ୟ ସେ ଭାଗନେଇଥିଲେ । ସେ ୨୦୧୫ ମସିହା ଏସିଯା ଚ୍ଚମ୍ପିୟାନ ହେବା ସହ ଅସିଆ ଅଥଲଟିକ ଏମଆଇଟିରେ ସମୁଦାୟ 6ଟି ପଦକ ହାସଲ କରିଥିଲେ । 

ଭାରତୀୟ ଦୌଡ-ରାଣୀ କୁହାଯାଉଥିବା ପି .ଟି . ଉଷାଙ୍କ ତାଲିମରେ ସେ ମହିଳା ୪୦୦ ମିଟର ଓ ମହିଳା ୪x୪୦୦ ମିଟର ରିଲେ ରେଶରେ ୨୦୧୩ ଏସୀୟ ଆଥଲେଟିକ ମିଟରେ ଭାଗ ନେଇ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୪ ମସିହାରେ ଭାରତ ସରକାର ତାଙ୍କୁ ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରିଥିଲେ । 

## ପୁରସ୍କାର  ଓ ସମ୍ମାନ ସମୂହ 
ଅର୍ଜୁନ ପୁରସ୍କାର - ୨୦୧୪

## ଆଧାର 
## ବାହାର ଲିଙ୍କ 
* IAAF
* Tintu — a rare gem (The Hindu)
* Tintu Luka (USHA) 
* DD India report on Tintu
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ହେପାରିନ

**ହେପାରିନ** (ଇଂରାଜୀ ଭାଷାରେ **Heparin**, ବା **ଅନଫ୍ରାକ୍‌ସନେଟେଡ ହେପାରିନ**/**unfractionated heparin** (**UFH**), ଏକ ଆଣ୍ଟିକୋଆଗୁଲାଣ୍ଟ (blood thinner) ବା ସ୍କନ୍ଧନରୋଧୀ ଔଷଧ । ଅନ୍ୟାନ୍ୟ ବ୍ୟବ‌ହାର ମଧ୍ୟରେ ଟେଷ୍ଟ ଟ୍ୟୁବ (test tube) ଓ ବୃକ୍‌କ ଡାଏଲିସିସ (kidney dialysis machines) ମେସିନରେ ବ୍ୟବ‌ହାର କରାଯାଏ ।

ହେପାରିନର ପାର୍ଶ୍ୱ ପ୍ରତିକ୍ରିୟାରେ ରକ୍ତସ୍ରାବ, ଇଞ୍ଜେକସନ ନେବା ସ୍ଥାନରେ ଯନ୍ତ୍ରଣା ଓ ଶୋଣଚକ୍ରିକା ସ୍ୱଳ୍ପତା ବା ଥ୍ରୋମ୍ବୋସାଇଟୋପେନିଆ (low blood platelets) ଇତ୍ୟାଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ହେପାରିନ ପ୍ରବର୍ତ୍ତିତ ଥ୍ରୋମ୍ବୋସାଇଟୋପେନିଆ (heparin induced thrombocytopenia) ହୋଇପାରେ । ଧୀମା ବୃକ୍‌କ କାର୍ଯ୍ୟ (poor kidney function) ଥିଲେ ଅଧିକ ଯତ୍ନ ଆବଶ୍ୟକ । ହେପାରିନ ଏକ ପ୍ରାକୃତିକ ଗ୍ଲାଇକୋସାମିନୋଗ୍ଲାଇକାନ  (glycosaminoglycan) ପଦାର୍ଥ&nbsp;।

ସନ ୧୯୧୬ରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ପ୍ରତିଷେଧକ ଭାବରେ ବ୍ୟବ‌ହାର ହେଉଥିବା ଏହି ଔଷଧର  ଏକ ମାସ ଡୋଜର କ୍ରୟ ମୂଲ୍ୟ ୯.୬୩ରୁ ୩୭.୯୫ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର । ଏକ ଫ୍ରାକ୍‌ସନେଟେଡ (fractionated) ହେପାରିନ ମଧ୍ୟ ମିଳେ ଯାହାକୁ ଲୋ ମଲିକ୍ୟୁଲାର ୱେଟ ହେପାରିନ (low molecular weight heparin) କୁହାଯାଏ ।

## ଆଧାର 
ଶ୍ରେଣୀ:ଔଷଧ
ହରୱନ୍ତ କୌର

thumb|ହରୱନ୍ତ କୌର
**ହରୱନ୍ତ କୌର** (ଜନ୍ମ ୫ ଜୁଲାଇ ୧୯୮୦) ଜଣେ  ଭାରତୀୟ ମହିଳା କ୍ରୀଡ଼ାବିତ୍ । ସେ ***ଡିସ୍କସ୍ ଥ୍ରୋ*** (ଚକ୍ରଫିଙ୍ଗା) ଓ ***ଶଟ୍ ପୁଟ୍*** (ଗୋଳାଫିଙ୍ଗା) କ୍ରୀଡ଼ାରେ ଭାଗ ନିଅନ୍ତି । ସେ ୨୦୦୨ ମସିହା ଏସୀୟ କ୍ରୀଡ଼ାରେ ଭାରତ ପାଇଁ ରୌପ୍ୟ ପଦକ ହାସଲ କରିଥିଲେ । ୨୦୦୩ ଏସିଆ ଚମ୍ପିୟାନଶିପରେ ସେ ଚତୁର୍ଥ ସ୍ଥାନରେ ରହିଥିଲେ ଓ ୨୦୦୬ ମସିହା ରାଷ୍ଟ୍ରମଣ୍ଡଳ କ୍ରୀଡ଼ା ପ୍ରତିଯୋଗିତାରେ ସପ୍ତମ ସ୍ଥାନରେ ରହିଥିଲେ । ସେ ୨୦୦୪ ମସିହା ଅଲିମ୍ପିକ ପାଇଁ ମଧ୍ୟ ଯୋଗ୍ୟତା  ଅର୍ଜନ କରିଥିଲେ । ୨୦୦୪ ଅଲିମ୍ପିକ୍ କ୍ରୀଡ଼ାରେ ସେ ୧୩ଶ ସ୍ଥାନରେ ରହି ବିଦାୟ ନେଇଥିଲେ । ୨୦୧୦ ରାଷ୍ଟ୍ରମଣ୍ଡଳ ଖେଳରେ ସେ ରୌପ୍ୟ ପଦକ ଲାଭ କରିଥିଲେ ।

ତାଙ୍କର ଶ୍ରେଷ୍ଠ କ୍ଷେପଣ (ଥ୍ରୋ) ୬୩.୦୫ ମିଟର ରହିଥିଲା ଓ ସେ ୨୦୦୮ ବେଜିଂ ଅଲିମ୍ପିକରେ ମାତ୍ର ୫୬.୪୨ ମିଟର ଫିଙ୍ଗି ୧୭ଶ ସ୍ଥାନରେ ରହିଥିଲେ । 

## ପୁନଶ୍ଚ ଦେଖଣା 
* Indian Squad for 2008 Olympics

## ଆଧାର 
## ବାହାର ଲିଙ୍କ 
* IAAF
ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ବୋମ୍ବୟଲା ଦେବୀ ଲାଇଶ୍ରାମ

**ବୋମ୍ବୟଲା ଦେବୀ ଲାଇଶ୍ରାମ ** (ଜନ୍ମ - ୨୨ ଫେବୃଆରୀ , ୧୯୮୫) ଜଣେ ଭାରତୀୟ ମହିଳା ତୀରଚାଳିକା ବା ତୀରନ୍ଦାଜ । ତାଙ୍କ ଜନ୍ମ ମଣିପୁରର ଇମ୍ଫାଲଠାରେ ହେଇଥିଲା । ୧୯୯୭ ମସିହାରେ ଏହି କ୍ରୀଡ଼ାକ୍ଷେତ୍ରରେ ପାଦ ଦେଇଥିବା ବୋମ୍ବୟଲା ୨୦୦୭ ମସିହାରୁ ବିଭିନ୍ନ ଅନ୍ତର୍ଜାତୀୟ ତୀରଚାଳନା ପ୍ରତିଯୋଗିତାରେ ଭାରତର ପ୍ରତିନିଧିତ୍ୱ କରି ଆସିଛନ୍ତି ଓ ଅନେକ ପଦକ ମଧ୍ୟ ହାସଲ କରିଛନ୍ତି ।

## ପ୍ରାରମ୍ଭିକ ଜୀବନ 
ତାଙ୍କ ମାଁ ନିଜେ ଜଣେ ତୀରଚାଳନା ପ୍ରଶିକ୍ଷକ ଥିଲେ ଓ ପିତା ମଣିପୁର ରାଜ୍ୟ ହେଣ୍ଡବଲ୍ ଦଳର ପ୍ରଶିକ୍ଷକ ଥିଲେ । ୧୧ ବର୍ଷ ବୟସରୁ ସେ ତୀରଚାଳନା ଅଭ୍ୟାସ କରୁଥିଲେ ଓ ଭାରତୀୟ କ୍ରୀଡ଼ା ଏକାଡେମୀରେ ଯୋଗ ଦେଇ ପ୍ରଶିକ୍ଷଣ ଲାଭ କରିଥିଲେ । ପାରିବାରିକ ପରମ୍ପରା ଅନୁସାରେ ସେ କ୍ରୀଡ଼ା କ୍ଷେତ୍ରକୁ ଆସିଥିଲେ ବୋଲି କୁହନ୍ତି । ସେ ବର୍ତ୍ତମାନ ମଧ୍ୟ ମଣିପୁରରେ ଅବସ୍ଥାନ କରନ୍ତି ।

## କ୍ରୀଡ଼ାକ୍ଷେତ୍ରରେ ଅବଦାନ 
ଚୀନ‍ର ବେଜିଂଠାରେ ଅନୁଷ୍ଠିତ ହେଇଥିବା ଅଲିମ୍ପିକ୍ କ୍ରୀଡ଼ାରେ ସେ ଉଭୟ ବ୍ୟକ୍ତିଗତ ଓ ଦଳଗତ ପ୍ରତିଯୋଗିତାରେ ଭାଗନେଇଥିଲେ । ଦଳଗତ ପ୍ରତିଯୋଗୀତାରେ ଭାରତୀୟ ଦଳ କ୍ୱାର୍ଟର୍ ଫାଇନାଲରେ ଚୀନ ନିକଟରୁ ପରାଜୟ ବରଣ କରିଥିଲା । ବ୍ୟକ୍ତିଗତ ପ୍ରତିଯୋଗିତା ସେ ୨୨ଶ ସ୍ଥାନରେ ରହିଥିଲେ ।

ଲଣ୍ଡନଠାରେ ହେଇଥିବା ଅଲିମ୍ପିକ ବ୍ୟକ୍ତିଗତ କ୍ରୀଡ଼ା ପ୍ରତିଯୋଗିତାରେ ସେ ଦ୍ୱିତୀୟ ରାଉଣ୍ଡରେ ହାରି ଯାଇଥିଲେ ଓ ଦଳଗତ ପ୍ରତିଯୋଗିତାରେ ପ୍ରଥମ ରାଉଣ୍ଡରେ ହାରି ଯାଇଥିଲେ । ୨୦୧୬ ମସିହା  ରିଓ ଅଲିମ୍ପିକ୍‍ରେ ଲକ୍ଷ୍ମୀରାଣୀ ମାଝୀ, ଦୀପିକା କୁମାରୀ ଓ ତାଙ୍କ ଦଳ ୭ମ ସ୍ଥାନରେ ରହିଥିଲେ । ସେଥିରେ ସେମାନେ ଭଲ ପ୍ରଦର୍ଶନ କରିଥିଲେ କିନ୍ତୁ ପରେ ଋଷୀୟ ଦଳ ନିକଟରୁ ପରାଜୟ ବରଣ କରିଥିଲେ । .

## ପୁରସ୍କାର 
* ଅର୍ଜୁନ ପୁରସ୍କାର - ୨୦୧୨ ରେ 

## ଆଧାର 
ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖେଳ
ହାଇଡ୍ରକ୍ସିକାର୍ବାମାଇଡ

**ହାଇଡ୍ରକ୍ସିକାର୍ବାମାଇଡ** (ଇଂରାଜୀ ଭାଷାରେ** Hydroxycarbamide**, ଅନ୍ୟ ନାମ **ହାଇଡ୍ରକ୍ସିୟୁରିଆ**/ **hydroxyurea**) ଏକ ଔଷଧ ଯାହା ସିକ୍ଲ ସେଲ୍ ରୋଗ, କ୍ରନିକ ମାୟେଲୋଜେନସ ଲିଉକେମିଆ (chronic myelogenous leukemia), ଗର୍ଭାଶୟ ଗ୍ରୀବା କର୍କଟ ଓ ପଲିସାଇଥେମିଆ ଭେରା (polycythemia vera) ଇତ୍ୟାଦି ରୋଗମାନଙ୍କ ଚିକିତ୍ସାରେ ଦିଆଯାଏ । ସିକ୍ଲ ସେଲ୍ ରୋଗରେ ଏହା ଆକ୍ରମଣର ସଂଖ୍ୟା କମେଇଦିଏ । ଏହି ଔଷଧକୁ ପାଟିରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଜେନେରିକ ନାମରେ (generic medication) ଏହି ଔଷଧ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।

## ଆଧାର 
ଶ୍ରେଣୀ:ଔଷଧ
ନିରୁପମା ଦେବୀ

**ନିରୁପମା ଦେବୀ** ()( ୭ ମେ ୧୮୮୩ -୭ ଜାନୁଆରୀ, ୧୯୫୧)  ଜଣେ ଭାରତୀୟ କାଳ୍ପନିକ ଉପନ୍ୟାସକାର ଥିଲେ । ତାଙ୍କର ଜନ୍ମପଶ୍ଚିମ ବଙ୍ଗର ମୁର୍ଶିଦାବାଦ ଜିଲ୍ଲାର ବେରହାମପୁରଠାରେ ହେଇଥିଲା । ତାଙ୍କ ପିତା ନ୍ୟାୟିକ ବିଭାଗରେ ଜଣେ କର୍ମଚାରୀ ଥିଲେ । ନିରୂପମାଙ୍କ ଶିକ୍ଷା ନିଜ ଗୃହରେ ହେଇଥିଲା । ସେ ତାଙ୍କର ଉପନ୍ୟାସଗୁଡ଼ିକ ବଙ୍ଗାଳୀ ଭାଷାରେ " ଶ୍ରୀମତୀ ଦେବୀ " ନାମରେ ପ୍ରକାଶ କରୁଥିଲେ । 

## ରଚନାବଳୀ 
ତାଙ୍କର ଆଦୃତ ଲେଖାଗୁଡ଼ିକ ମଧ୍ୟରେ ୧୯୧୩ ମସିହାରେ  " ଅନ୍ନପୂର୍ଣ୍ଣାର ମନ୍ଦିର " , ୧୦୧୫ ମସିହାରେ  " ଦିଦି " ୧୯୧୭ ମସିହାରେ " ଆଲେୟା " , ୧୯୧୯ ମସିହାରେ " ବିଧିଲିପି " , ୧୦୧୯ ମସିହାରେ " ଶ୍ୟାମଳୀ " , ୧୯୨୧ ମସିହାରେ " ବନ୍ଧୁ " ଆଦି ରହିଛି । ତାଙ୍କର ସମସ୍ତ ରଚନା ମଧ୍ୟରୁ " ଦିଦି "କୁ ଶ୍ରେଷ୍ଠ ବୋଲି ସମାଲୋଚକମାନେ କହିଥାନ୍ତି । 

## ସମ୍ମାନ ସବୁ 
ନିରୁପମା ଦେବୀଙ୍କୁ ତାଙ୍କର ସାହିତ୍ୟ  କୃତି ପାଇଁ ୧୯୩୮ ମସିହାରେ " ଭୁବନମୋହିନୀ ସ୍ୱର୍ଣ୍ଣ ପଦକ " ଓ ୧୯୪୩ ମସିହାରେ କଲିକତା ବିଶ୍ୱବିଦ୍ୟାଳୟ ତରଫରୁ " ଜଗତତାରିଣୀ ସ୍ୱର୍ଣ୍ଣ ପଦକ " ପ୍ରଦାନ କରାଯାଇଥିଲା । 

## ଆଧାର 
ଶ୍ରେଣୀ:୧୮୮୩ ଜନ୍ମ
ଶ୍ରେଣୀ:୧୯୫୧ ମୃତ୍ୟୁ